title: Eesti Kirik

maintext:
Kuigi Kinga Marjatta Pap panustas Petroskois toimunud XIII soome-ugri vaimulike konverentsi kordaminekusse tõlgina ja osales ka üritust ettevalmistava meeskonna töös, kuulus ta Ungari luteri kiriku delegatsiooni koosseisu eelkõige kui piiskop Tamás Fabiny nõunik. Soomlannast ema ja ungarlasest isa tütrena annab ta Eesti Kirikule intervjuu puhtas eesti keeles.
Äsjalõppenud vaimulike koosviibimisel olid sa tõlgi ametis, aga mitte ainult. Millist staatust väärtustad ise?
Kuigi töötasin konverentsi ajal sünkroontõlgina, sattusin Ungari delegatsiooni koosseisu Ungari kiriku piiskopi Tamás Fabiny nõunikuna. Tõlkide ametieetika järgi kuuluks ju tõlgi pädevusse vaid teksti vahendamine, mitte kuuldu üle arutlemine, sündmuse analüüsimine.
Ka teine soome-ungari tõlk on seotud konverentsi sisulise küljega, sest ta töötab Ungari kiriku välissuhete osakonnas. Ma olin seotud ka konverentsi ettevalmistusega, kuuludes juba mitmendat korda rahvusvahelisse töörühma, kes paneb programmi kokku.
Oled võtnud ka varem osa soome-ugri vaimulike konverentsist. Millised on sinu vahetud kommentaarid tänavusele konverentsile?
Ainulaadne oli konverentsi toimumise koht, sest Ingeri kirik võõrustas esimest korda konverentsi. Alates esimesest kohtumisest aastal 1937 Budapestis on huvitav jälgida, kuidas ajalooliselt ja kirikute olukorra muutumisega paralleelselt on muutunud konverentsi teemad ja ülesehitus.
Selle aasta teemaga seoses (Luterlik ja oikumeeniline) rõhutati Petroskois mitte niivõrd erinevate konfessioonide, vaid eelkõige luterlike kirikute omavahelisi suhteid. Üle maailma 75 miljonit luterlast ühendava Luterliku Maailmaliidu raames, kuhu kõik konverentsist osa võtnud kirikud kuuluvad, on see eriti päevakohane küsimus.
Kuidas tundub, kui erinevad on kirikud, kes kohtumisele oma esindajad saatsid?
Puhtarvuliselt on nende kirikute olukord üsnagi erinev. Aga samas on meil ajalooliselt ka palju ühist, eriti kui vaadata Eesti, Ingeri ja Ungari kirikut, kes tegutsesid kõik omal moel sotsialistliku režiimi tingimustes. See kogemus ühendab meid samamoodi kui vähemuspositsioon oma ühiskonnas.
Mis toob soome-ugri luterlikud vaimulikud kokku?
Soome-ugri vaimulike konverentsi peamiseks eesmärgiks on elavdada kirikutevahelist koostööd, ning Vene kontekstis vaadates ka toetada omakeelset misjonitööd iseseisvat riiki mitteomavate soome-ugri rahvaste seas. Isiklike kontaktide loomine ning otsene kommunikatsioon aitab üksteise seisukohtadest täpsemalt aru saada – see on hoopis teine asi kui ainult lugeda uudiseid mõnest sekundaarsest allikast.
Koguduste külastamine ja aktiivne osalemine jumalateenistustel on alati programmis esikohal. Konverentsid on tavaliselt kulgenud siira ja avatud suhtluse vaimus, mis võimaldab ka raskemate teemade käsitlemist.
Milline oli tänavusel kokkusaamisel kriitilisemaid küsimusi?
Kahtlemata naiste ordinatsioon, mille osas on ka meie regiooni luterlikes kirikutes erinevad seisukohad. Ettevalmistuste käigus leppisime täpselt kokku, kuidas osavõtjad peaksid käituma, et austada võõrustava kiriku seisukohti. Samas leidsime, et teised kolm kirikut ei pea oma sellekohast praktikat eitama. Arvestasime piiskop Kuukauppi palvega mitte saata pühapäevaks naisvaimulikku Ingeri kogudustesse teenima. Piiskop tõi üheks põhjenduseks, et see looks pingeid ning paneks Vene meedia arvama, justnagu sooviks Ingeri kirik oma seisukohta muuta. Lepiti kokku, et konverentsil on naisvaimulikel luba ametitunnuseid kanda ning konverentsisisestel palvustel teenida – kuigi mitte altaril.
Samas peab toonitama, et konverents ei olnud üheainsa fookusega, vaid osavõtjate vahel toimus elav vestlus ka näiteks patu ja armu mõistmise, kiriku olemusest ja kirikute osadusest (communio) arusaamise ning riigi ja kiriku vaheliste suhete teemal.
Ungari delegatsiooni arvukus jääb silma. Küllap saab sellest välja lugeda teie kiriku huvi hõimuliikumise vastu.
Tegelikult oli konverentsi kauge asukoha tõttu sel aastal tavalisest vähem osavõtjaid. Meie delegatsioonis on kaks piiskoppi (Ungari kirikus on kokku kolm piiskoppi – L. R.) ja üks piiskopi asetäitja, teoloogilise ülikooli professor, kes on rektori asetäitja, lisaks mõned koguduseõpetajad ja koolikaplanid, kes on Ungari-Soome suhete arengus tegevad.
Veel on jäänud silma, et teie delegaadid räägivad hästi soome keelt.
Ungari ja Soome vahel on aastast 1921 pastorite ja teoloogiaüliõpilaste vahetusprogramm, mis toimib tänini. See tähendab praktikas, et paljud teoloogiaüliõpilased veedavad ühe õpinguaasta Soomes Helsingi ülikoolis, viimastel aastatel ka Joensuu ülikoolis. Seal omandatud keeleoskus ning isiklikud suhted on olnud aluseks ka paljude sõpruskoguduste tekkimisele. Seekord oli meie rühmas ka mitu soome filoloogi.
Kuidas sina oled saanud oma keelteoskuse?
Lõpetasin Budapesti ülikooli inglise ja eesti keele magistrina. Ühe semestri õppisin Tartu ülikoolis eesti filoloogiat ja kirikuajalugu. Soome keel on aga mu emakeel – mu ema on soomlanna ja isa ungarlane.
Seega on hõimusuhted sulle isiklikult midagi väga omast?
Tegelikult jah, aga tahaksin natuke kommenteerida seda terminoloogiat. Mõiste hõimuliikumine on seotud 1930ndatega, mil lisaks sellele konverentsile korraldati ka teisi rahvarohkeid soome-ugri üritusi, kultuurikongresse jne. Praegu räägime keelesugulusest, mis on ka tänapäeval teaduslik fakt. Teatud poliitiliste eesmärkide ajendil see aetakse aga tihti segamini geneetilise ühtekuuluvusega, öeldes, et näete: meie ei olegi enam sugulased.
EELK liikmena on kurb nentida, et kuigi meil on tihe läbikäimine Soome ja ka Ingeri kirikuga, siis Ungari luterlastest teame vähem ning ka sõprussidemed pole nii tugevad. Kuidas võiksime neid sidemeid tõhustada?
Töötame kindlasti sellel eesmärgil, et Ungari ja Eesti kirikud võiksid läbikäimist tõhustada. Konverentsil olid mul sellekohased jutuajamised ka piiskop Tiit Salumäega, arutasime, kuidas edasi.
Viimastel aastatel on Eesti ja Ungari kiriku vahel suheldud rohkem kirikuvalitsuste tasandil. Samas on ärkamas huvi kogudustevahelise koostöö vastu. Piiskop Salumäe soovitas ka näiteks laulukooride vahetust. Katsume algatada koostöö meie teoloogilise ülikooli ja EELK Usuteaduse Instituudi vahel, ehk ka Tartu ülikooli usuteaduskonnaga, et vahetada külalisõppejõude.
Juttu on olnud ka luterlike koolide vahelistest kontaktidest – meie väikestes kirikukoolides õpib üle 17 000 lapse. Nii et meil on valmisolek ja soov suhteid praktiliselt tõhustada ning mina isiklikult olen muidugi Eesti asja eest alati väljas.
Kuidas Ungari luterlased valmistuvad reformatsiooni 500. aastapäeva tähistama?
Kesk- ja Ida-Euroopa kontekstis on reformatsioon esmatähtis identiteedi loojana, sest luteri kirik on peaaegu igas meie regiooni riigis kolmekordses vähemuses: kui kristlased sekulaarses ühiskonnas, kui väike kirik katoliku või õigeusu kiriku kõrval ning – näiteks Ungaris – ka võrreldes suurema protestantliku venna, reformeeritud ehk kalvinistliku kirikuga.
Meie kirik alustas juba 2010. aastal temaatiliste aastate rida: 2016 korraldame projekte seoses teemaga «Reformatsioon ja rahvas». Meil on rohkesti muusikaprojekte, digiteeritakse kirikuarhiivid, ilmub 12köiteline uus tõlge Martin Lutheri tekstidest ning kümneosaline animafilm Lutheri elust. Filmisari on plaanide järgi aastal 2017 ka inglise, saksa, soome ja portugali keeles kättesaadav.
Piiskop Fabiny nõunikuna oled hästi kursis Luterliku Maailmaliidu tegevusega. Millised on sinu hinnangul olulisemad teemad üleilmses luterluses?
Jah, piiskop teenib praegu viimast aastat Kesk- ja Ida-Euroopa eest vastutava asepresidendina Luterlikus Maailmaliidus. Peame aktiivselt sidet selle regiooni luteri kirikutega ning püüame pakkuda meie regiooni kirikutele võimalusi osaleda rahvusvahelises kirikuelus.
2017. aastal toimub maailmaliidu assamblee Namiibias, näidates, et tänapäeva reformatsioon toimub eelkõige Aafrika ja Aasia kasvavates kirikutes. Nüüd on aeg meil, eurooplastel, nende käest õppida, kuidas oma rikka traditsiooni kiuste sageli leiget kirikuelu uuesti elavdada. 2017. aasta teema «Jumala armu poolt vabastatud» ning alateemad «Lunastus pole müügiks», «Inimesed pole müügiks», «Loodu pole müügiks» võimaldavad meil leida värskeid lähenemisviise oma usule ja luterlikule enesemõistmisele.
Reformatsiooni meenutamisega seotud rohke programmi pakkumise ning teoloogilise töö eest hoolitseb maailmaliidu keskuses Genfis just nimelt eestlannast pastor Anne Burghardt.
Maailmaliidu üle 50 aasta pikkune dialoog katoliku kirikuga on tugevdanud kirikute vastastikust arusaamist üksteisest. Kui selle aasta 31. oktoobril paavst Franciscus ja LMLi juhtkond teenivad koos Lundi toomkirikus (Rootsi), oleme jälle ühe sammu edasi astunud teel kristlaste nähtava ühtsuse poole.
Liina Raudvassar
Intervjuu on tehtud rongis teel Petroskoist Peterburi


description: Vene opositsiooniline Rahvavabaduse Partei (PARNAS) ei pea eilseid riigiduuma valimisi legitiimseks, ütles täna parteijuht Mihhail Kasjanov.

title: Kasjanov: uuel riigiduumal pole legitiimsust

maintext:
«Rääkides asjaolust, et valimised ei olnud vabad ja õiglased ning tulemused ei olnud täpsed, on võimalik ainult üks järeldus: valimised ei olnud legitiimsed. Nende tulemuste põhjal moodustatud riigiduuma ei ole legitiimne riigivõimuorgan,» sõnas Kasjanov.
PARNASile laekus infot valimispettusest, valimissedelitega manipuleerimisest ja olukordadest, kus erakond eemaldati valimispäeval valimisnimekirjast, ütles ekspeaminister.
Kui loetud oli 90 protsenti valimissedelitest, oli PARNAS kogunud 0,7 protsenti häältest,
Võimupartei Ühtne Venemaa saavutas duumavalimistel põhiseadusliku enamuse, võites 450-kohalises duumas 343 saadikukohta.
Kommunistlik Partei saab 42, Liberaaldemokraatlik Partei 39 ja Õiglane Venemaa 23 duumakohta.
Valimistel täideti 450-kohalise riigiduuma 225 kohta parteinimekirjade alusel ning 225 kohta ühemandaadiliste ringkondade põhjal.
Ühtne Venemaa kogus parteinimekirjade hääletusel 54,28 protsenti häältest ehk 140 kohta, järgnesid Kommunistlik Partei 35 (13,45 protsenti), Liberaaldemokraatlik Partei 34 (13,24 protsenti) ja Õiglane Venemaa 16 kohaga (6,17 protsenti).
Ühemandaadilistes ringkondades võitis Ühtne Venemaa 203 kohta, Õiglane Venemaa ja Kommunistlik Partei said kumbki seitse, Liberaaldemokraatlik Partei viis ning Rodina ja Kodanikeplatvorm ühe koha, ütles keskvalimiskomisjoni eesistuja. Veel üks koht läks sõltumatule kandidaadile, lisas ta.
Tuntumad opositsiooniparteid Jabloko ja PARNAS olid kogunud vastavalt 1,86 ja 0,7 protsenti häältest ning kummalgi ei ole lootust võita parlamendikohti ka ühemandaadilistest ringkondadest.
Valimisaktiivsus oli 47,81 protsenti ehk tunduvalt madalam viie aasta tagusest 60 protsendist.

fasttext_language: et


description: ÜRO sõnul oli eile Süürias õhurünnaku ohvriks langenud abikonvoi selgelt märgistatud ning selle koordinaadid avalikud; juhul, kui rünnak oli sihilik, võib ÜRO sõnul tegu olla sõjakurjateoga.

title: ÜRO: õhulöögi saanud abikonvoi oli märgistatud ja selle asukoht avalik

maintext:
ÜRO humanitaarküsimuste juht Stephen O'Brien ütles avalduses, et õhurünnak tabas ka Punase Poolkuu ladu ning tõsist kahju kannatas ka üks Punase Poolkuu kliinik.
O'Brieni sõnul on ta nende tülgastavate rünnakute tõttu vihane ja hirmunud. Ametnik mõistis õhulöögi karmilt hukka.
Ta lisas, et kõikidele osapooltele anti teada pea 78 000 inimesele abi viinud konvoi teekond ning veoautodel oli selge märgistus, et tegu on humanitaarabilastiga.
O'Brien hoiatas, et kui peaks selguma, et konvoi oli rünnakute sihik, siis oleks tegu sõjakuriteoga.
Aktivistide sõnul tabas õhurünnak Süüria Araabia Punase Poolkuu keskusse teel olnud humanitaarabilasti Aleppo provintsi põhjaosas ja rünnakus hukkus 12 inimest, ÜRO sõnul tabas õhulöök vähemalt 18 veoautot.
Õhulöögis said pihta vähemalt 18 veoautot 31 sõidukiga konvoist, teatas ÜRO.
Eesti aja järgi eile hilisõhtul teatas Ühendkuningriigis asuv ühendus Süüria Inimõiguste Observatoorium, et Orum al-Kubra piirkonnas tabas õhurünnak humanitaarabilasti. Õhurünnak leidis aset vaid paar tundi pärast seda, kui Süüria valitsusväed teatasid, et nädal aega kestnud vaherahu on lõppenud.


description: Mehele, kes Türgis ühistranspordis lühikesi pükse kandnud naist ründas ja vigastas, nõutakse kuni üheksa aasta pikkust vanglakaristust, vahendab Hürriyet.

title: Istanbulis rünnati naist lühikeste pükste kandmise pärast

maintext:
Riiklik prokurör nõuab 12. septembril Istanbulis bussis lühikesi pükse kandnud 23-aastast naist rünnanud mehele kuni üheksa aasta pikkust vangistust.
Täna avaldatud kuueleheküljelise süüdistuse põhjal varieerub ründaja vanglakaristus umbes kolmest aastast kuni üheksa aastani, olenevalt sellest, kui suureks mehe õigusrikkumist peetakse. Süüdistuste hulgas on usu-ja mõttevabaduse piiramine, ühiskonna vastu vaenulikkuse üles näitamine ning kuritahtlik vigastamine.
Abdullah Çakıroğlu, lõi ja vigastas bussis sõitnud 23-aastast Ayşegül T-d, sest naine kandis lühikesi pükse. Ründaja peeti kinni peale seda, kui naine tema vastu süüdistuse esitas, kuid vabastati veidi aega hiljem, sest võimud ei pidanud naise süüdistus piisavalt oluliseks, et meest vahi all hoida.
18. septembril aga nõudis teine riigiprokurör- peale mehe vabastamist ametivõimudele osaks saanud laialdast avalikkuse halvakspanu- Çakıroğlu uut vangistamist.
Çakıroğlu, kes töötas ühes eraettevõttes turvamehena, kannatab väidetavalt bipolaarse häire all ja vabastati hiljuti vaimuhaiglast.
Mehe tunnistuse kohaselt käitus ta impulsiivselt vastavalt oma tõekspidamistele, kui nägi Ayşegül T riietust ja lõi teda.


description: Saudi Araabia kuningas Salman vähendas kõrgete valitsusametnike palku ja toetusi ajal, mil madal naftahind pigistab riigieelarvet.

title: Saudi kuningas vähendas madala naftahinna tõttu valitsusametnike palku

maintext:
Esmaspäeval avaldatud määrusega vähendatakse ministrite palku 20 protsendi võrra. Isikute seas on ka kuninga mantlipärijad kroonprints ja siseminister Mohammed bin Nayef ning asekroonprints ja kaitseminister Mohammed bin Salman.
Lisaks vähendatakse 15 protsendi võrra riigi kõrgeima nõuandva kogu Šuuranõukogu liikmete toetusi autode ja majutuse valdkonnas.
Otsus langetati ajal, mil valitsus üritab kärpida kulusid ning suurendada erasektori töökohtade ihaldusväärsust.
Muudatus rakendub 1. oktoobril.


description: Venemaal toimuvad täna parlamendi alamkoja valimised ning kohati ka kohalike omavalitsuste valimised, milles tõenäoliselt kujuneb edukaimaks võimupartei Ühtne Venemaa.

title: rikkumised ja protestid Ukrainas -

maintext:
Vene presidendi inimõiguste nõukogu vaatlejaid koordineeriva Ilja Šablinski sõnul tuleb erinevatest regioonidest pidevalt teavet rikkumistest, peamiselt Moskvast, Krasnodarist, Astrahanist ja Peterburist.
Väidetavalt annab suur hulk sõdureid hääli valimisjaoskondades, kuhu nad pole registreeritud. Lisaks täideti mõnedes jaoskondades valimissedeleid kõigile nähtavalt laua peal, mitte kardinatega suletud valimiskabiinis, sest viimased polnud valmis, lausus Interfaxiga rääkinud Šablinski.
Valimisi vaatlev vabaühendus Goloss teatas ka omalt poolt, et nendeni on jõudnud teavet valimisrikkumistest. YouTube'i riputati üles video, milles on näha, kuidas Rostovi valimisjaoskonna töötaja paneb valimiskasti mitu paberilehte.
Valimiskastid on igas regioonis avatud Moskva aja järgi kell 8.00-20.00. Venemaal on 11 ajatsooni ning viimasena suletakse valimiskastid Kaliningradi oblastis.
450-liikmelise riigiduuma valimistel saab osaleda umbes 110 miljonit valimisõiguslikku inimest.
225 saadikukohta selgitatakse välja parteinimekirjade alusel ning teised 225 valitakse ühemandaadilistes valimisringkondades. Kandidaate on 14 erakonnast kokku umbes 4500. Neist umbes 2000 on üksikkandidaadid.
Esmakordselt saavad Vene duumavalimistel osaleda ka Ukrainale kuuluva Krimmi poolsaare elanikud. Kiiev on öelnud, et nemad Krimmi hõlmamist Vene riigiduumavalimistesse ei tunnusta.
Edukaimaks erakonnaks kujuneb tõenäoliselt valitsev Ühtne Venemaa, millele järgnevad Kremlile lojaalsed Kommunistlik Partei ja marurahvuslik Liberaaldemokraatlik Partei.
Täna toimub riigis ka umbes 5000 kohaliku omavalitsuse valimised. Lisaks selgitatakse välja ka 39 regiooni kohaliku parlamendi liikmed ning üheksa regiooni juhid.
Venemaa eelmised parlamendivalimised toimusid 2011. aasta detsembris. Neile järgnenud aastatel puhkes riigis majanduskriis ning Moskva annekteeris Ukrainale kuuluva Krimmi poolsaare, astus läänega suurimasse vastasseisu pärast külma sõda ning sekkus sõjaliselt Süürias.
Võimudel on värskelt meeles 2011. aasta valimiste järel toimunud suurmeeleavaldused, mis said alguse pärast seda, kui ilmnesid teated ulatuslikust valimispettusest. Tegemist oli suurima väljakutsega 2000. aastal võimule tulnud presidendi Vladimir Putini valitsemisele.
Rahva rahulolematus on ka sel korral tuntav, eriti Putini 16-aastase ametiaja pikima majanduskriisi tõttu, kuid võimud on oluliselt piiranud inimeste õigust meelt avaldada ning toetuvad riigi ühtsuse ja legitiimsuse hoidmiseks rahvuslusele ja vastasseisule läänega.
Võimud pelgavad 2011. aastal toimunud meeleavalduste kordumist ning sel korral üritab Kreml näidata, et valimised mööduvad suurema valimispettuseta. Valimiskomisjoni juhiks määrati inimõiguslane Ella Pamfilova.
Lisaks lubati valimistel osaleda oluliselt rohkematel opositsiooni esindajatel, kellest umbes 20 rahastab endine naftamagnaat ja Putini kriitik Mihhail Hodorkovski. Samas on opositsioon nõrk ja lõhestunud ning selle esindajad rõhutavad, et Kremli ülekaal on niivõrd suur, et õiglasi valimisi pole riigis võimalik korraldada.
Pärast valimiskastide avamist teatati võimalikust valimispettusest Altais. Seal kandideeriva liberaalse Jabloko partei poliitiku sõnul käivad valimisjaoskondades noored, kes annavad hääli vanurite nimel, kes muidu hääletama ei tuleks.
Pamfilova teatas seejärel, et Altai valimistulemused võidakse tühistada.


description: Brasiilias sai laupäeval Rio de Janeiros jätkuval paraolümpial õnnetuses surma Iraani päritolu 48-aastane jalgrattasportlane Bahman Golbarnezhad, teatasid võimuesindajad.

title: Rio paraolümpial sai surma iraanlasest rattur

maintext:
Golbarnezhad sai C4-5 sarjas rattalt kukkumisel raskelt vigastada. Talle anti raja kõrval esmaabi ja viidi seejärel haiglasse, kus mees suri.
"Kahjuks ta suri," kinnitas Rahvusvahelise Paraolümpiakomitee (IPC) eestkõneleja Craig Spence.
"See on tõeliselt südantlõhestav uudis ning meie mõtted ja kaastunne on Bahmani perekonna, sõprade ja meeskonnakaslastega," lisas IPC president Philip Craven.
Iraani spordiametnike informatsiooni kohaselt on tegemist esimese surmajuhtumiga paraolümpiamängudel.
Õnnetuse põhjused on veel ebaselged, juhtunut uuritakse.


description: Viiskümmend riiki on lubanud võtta sel aastal vastu 360 000 põgenikku, mida on kaks korda rohkem kui mullu, teatas USA president Barack Obama teisipäeval.

title: Obama: 50 riiki on lubanud tänavu vastu võtta 360 000 põgenikku

maintext:
Maailmas on praegu rekordarv 65 miljonit migranti, kes põgenevad sõdade, repressioonide ja vaesuse eest. Neist 21 miljonit on põgenikud, kes võistlevad ebapiisavate ümberasustamiskohtade nimel.
«Me seisame silmitsi eepiliste mõõtmetega kriisiga,» ütles Obama New Yorgis ÜRO peakorteris rändetippkohtumist avades. «Me ei saa silmi kinni pigistada ja selga pöörata. Nende perede ees ukse kinnilöömine tähendaks meie sügavaimate väärtuste reetmist.»
«Üheskoos meie riigid laias laastus kahekordistavad vastu võetavate põgenike arvu sel aastal enam kui 360 000-le,» lausus Ühendriikide riigipea.
Ta kiitis teiste seas Saksamaad ja Kanadat uste avamise eest põgenikele Süüriast ja teistest riikidest, kus kestab relvakonflikt.
Lisaks otsustasid riigid vastuseks ÜRO ja abiorganisatsioonide palvetele suurendada rahalist panust põgenikele 4,5 miljardi võrra üle 2015. aasta taseme.
Kuuendat aastat kestva Süüria sõja tõttu on teistesse riikidesse põgenenud neli miljonit inimest, veel üheksa miljonit on ümber asunud riigi sees.
Obama valitsus on öelnud, et tõstab järgmisel aastal USA-sse lubatavate põgenike arvu 110 000-le praeguselt 85 000-lt.
Tippkohtumisele eelnenud läbirääkimistel loobuti ÜRO peasekretäri Ban Ki-mooni ettepanekust asustada ümber kümme protsenti maailma migrantidest. Selle asemel võtab tippkohtumine vastu mittesiduva poliitilise deklaratsiooni.
Inimõigusorganisatsioon Amnesty International on nimetanud tippkohtumist juba enne selle algust «käestlastud võimaluseks» tulla välja ülemaailmse plaaniga rändekriisi lahendamiseks, Human Rights Watch on aga kutsunud riike, mis on seni võtnud vastu vaid vähe või üldse mitte põgenikke, oma panust suurendama.


description: Vabariiklasest endine USA president George H.W.Bush plaanib novembris hääletada demokraatide presidendikandidaadi Hillary Clintoni poolt, avalikustas Politico.

title: Vabariiklasest ekspresident Bush seenior hääletab Clintoni poolt

maintext:
92-aastane Bush on siiani hoidnud oma arvamuse osas madala joont, kuid ekspresidendi eelistuse avalikustas Marylandi kuberneri asetäitja ja lahkunud Robert F. Kennedy tütar Kathleen Hartington Kennedy Townsend, kui tegi Facebooki järgmise postituse.
Pildil koos Bush vanemaga kirjutas Townsend: «President ütles mulle, et tema hääletab Hillary poolt!»


description: USA juhitud koalitsiooni õhurünnakus sai surma sunniitliku terrorirühmituse Islamiriik (IS) juhtivliige ja nõndanimetatud informatsiooniminister Wa'il Adil Hasan Salman al-Fayad, teatas reedel Pentagon.

title: Süürias sai õhulöögis surma Islamiriigi juhtivliige

maintext:
Kohus mõistis viis Korsika burkiinikakluse osalist vangi
Täna mõistis Korsika kohus viis meest kuni kaheks aastaks vangi massikähmluse tõttu, mis oli Prantsuse Vahemere saarel puhkenud väitetavalt pärast seda, kui turistid pildistasid burkiinides naist rannas.


description: Saksamaal Bochumis hukkus haiglapõlengus kaks ja sai kannatada 15 inimest, teatas politsei. Täna hommikuks polnud tuletõrjujad veel leeke kontrolli alla saanud.

title: Saksamaa haiglas puhkes suurpõleng


description: Telekommunikatsiooniseadmete valmistaja Ericsson kavatseb lõpetada tootmise Rootsis, mis tähendab umbes 3000 töökoha kadumist, kirjutas kolmapäeval ajaleht Svenska Dagbladet.

title: Ericsson kavatseb Rootsis tootmise lõpetada

maintext:
Ajalehe kätte sattunud «konfidentsiaalsete dokumentide» kohaselt viiakse läbi 313 miljoni euro suurust kulukärpeprogrammi. Säästudest 60 protsenti tehakse Rootsis ja ülejäänu mujal maailmas.
Ettevõttel on kogu maailmas 116 000 töötajat, kellest 15 000 Rootsis.
Ericssoni esindajatelt ei õnnestunud koheselt kommentaari saada.
Svenska Dagbladet kirjutas augustis, et Ericssoni nõukogu esimehe Leif Johanssoniga ei olda rahul ja ta vahetatakse välja. Juulikuus oli Ericsson koha üles öelnud ka tegevdirektor Hans Vestbergile.


description: Saksamaal on immigratsioonivastase kampaania toel üha suuremat tähelepanu saanud Alternatiiv Saksamaale (AfD) ning vaatlejate hinnangul jõuab veel neli aastat tagasi täiesti tundmatu erakond järgmistel valimistel Bundestagi. Professor Vello Pettai sõnul ei ole AfD toetus kasvanud vaid immigratsioonivastasusest.

title: Pettai: AfD fenomen on mitmekesine

maintext:
Viimase kolme ja poole aastaga on AfD jõudnud kümne liidumaa parlamenti 16-st, vahendas ERRi uudisteportaal «Aktuaalset kaamerat».
«AfD fenomen on mitmekesine. Ühest küljest võtab ta teemasid nagu otsedemokraatia, mis on roheliste teema, ühendab selle näiteks kliimamuutuse vastandumisega, mis pole roheliste teema ja siis ütleb, et tahame tegelikult miinimumpalkasid tõsta ja maksta, mis on puhtalt Linke teema. Niimoodi on ta kokku noppinud lemmikteemasid ja saanud igalt poolt,» selgitas Tartu ülikooli võrdleva poliitika professor Vello Pettai.
Loe täpsemalt siit.


description: Suurbritannia on vastu Euroopa Liidust lahkumisest hoolimata vastu ühenduse süvendatud sõjalise koostöö plaanile, kui see põrkab kokku NATO tegevusega, ütles kaitseminister Michael Fallon täna.

title: Kaitseminister: Suurbritannia on Euroopa armee idee vastu

maintext:
«Me kavatseme vastustada jätkuvalt EL-i armee või EL-i sõjalise peastaabi ideed, mis lihtsalt õõnestaks NATO-t,» ütles Fallon Bratislavas EL-i liikmesriikide kolleegidega kohtudes.
Vastuseks küsimusele, kas Suurbritannia paneb algatusele veto senikaua, kuni on Euroopa Liidu liige, lausus Fallon: «Siin pole EL-i sõjaväele enamuse toetust.»
«On hulk teisi riike, kes arvavad koos meiega, et see (sõjalise koostöö tihendamine) kärbib riikide suveräänsust,» lisas Fallon. «Oleme nõus, et Euroopa peab tegema rohkem. See seisab silmitsi terrorismi ja rändega, kuid NATO dubleerimine või õõnestamine on selleks vale tee.»
EL-i juhid kohtusid ilma Suurbritanniata 16. septembril Bratislavas, kus arutati kava edasiliikumiseks pärast brittide otsust ühendusest lahkuda. Kohtumisel lepiti kokku, et kuue kuu jooksul luuakse EL-i uus visioon, kuhu muu hulgas kuulub kaitsekoostöö tihendamine. Suurbritannia on sellele alati vastu olnud.
Fallon rõhutas, et Suurbritannia kavatseb ka edaspidi panustada Euroopa julgeolekusse NATO liikmesriigina.
«Me lahkume Euroopast, kuid oleme jätkuvalt pühendunud Euroopa julgeolekule ning sõdurite paigutamisele järgmisel aastal Eestisse ja Poola,» lisas ta.


description: Vene ja Kasahstani julgeolekuteenistused purustasid ebaseadusliku inimkaubandusjõugu, mis smugeldas Afganistani kodanikke Soome, ütles Vene Föderaalse Julgeolekuteenistuse (FSB) direktor Aleksandr Bortnikov.

title: Vene ja Kasahhi luure purustasid afgaane Soome vedanud jõugu

maintext: «Vene FSB viis tänavu mais koos Kasahstani riikliku julgeolekukomiteega (KNB) ellu rea meetmeid, et suruda maha kuritegeliku jõugu tegevus, mis spetsialiseerus Afganistani kodanikele ebaseadusliku rändemarsruudi korraldamisele läbi Kasahstani ja Venemaa Soome,» ütles Bortnikov Bakuus SRÜ julgeoleku- ja luureülemate 41. istungjärgul.


description: Vaja on vähem lubadusi ja rohkem elluviimisi, kirjeldas Eesti peaminister Taavi Rõivas täna Bratislavas kohtunud Euroopa Liidu 27 liikmesriigi valitsusjuhi ja riigipea meelsust.

title: Rõivas Postimehele: erimeelsused ELis on, kuid neist tulebki rääkida

maintext:
«Eksistentsiaalseid küsimusi on laual paljul. Täna leppisime kokku teemaderingi, millele me keskendume. Üldine meelsus oli see, et vaja on vähem lubadusi ja rohkem elluviimist,» märkis Rõivas Postimehele pärast Slovakkia pealinnas toimunud ELi 27 liikmesriigi kohtumist, kuhu polnud kutsutud ühendusest juunikuisel referendumil välja astuda otsustanud Ühendkuningriigi valitsusjuhti Theresa Mayd.
Muu hulgas leppisid ELi liidrid täna kokku, et ühenduse välispiiride üle tuleb saavutada senisest suurem kontroll. Selleks peaksid liikmesmaade jõustruktuurid senisest enam omavahel infot vahetama, samuti soovitakse ühtlustada andmesüsteeme, luua ELi reisiteabe ja reisiloa süsteem ning tagada, et loodav ELi ühine ranna- ja piirivalveagentuur oleks aasta lõpuks valmis kiirelt reageerima. Kõik need sammud peaksid võimaldama ELi välispiiri senisest paremini kontrollida, ära hoidma soovimatu rände ning uued terrorirünnakud.
«Kui millestki ELi on praegu võimalik süüdistada, siis mitte selles, et otsuseid oleks vähe ega teataks mida teha, vaid selles, et kõiki otsuseid pole suudetud ellu viia,» jätkas peaminister, tuues näiteks digitaalse ühisturu toimimise, liikmesriikide eelarvete defitsiidi ja võlakoormuse küsimuse.
Rõivas pidas tänase kohtumise puhul oluliseks kokkulepet, et ELi ühine piirivalveagentuur saab kiirreageerimisvõimekuse aasta lõpuks. «Ma enam ei kahtle, et see viiakse aasta lõpuks ellu. See protsess on pöördumatu ja igal juhul juhtub,» lausus Rõivas, kes samas tunnistas, et ühe suure Euroopa-ülese organisatsiooni loomine nõuab aega.
Vastuseks küsimusele, mida lubatud kiirreageerimisvõimekus tähendab, vastas Rõivas: «Eks elu näitab. Meie kujutame seda ette nii, et kõik liikmesriigid eraldavad mingi osa oma piirivalve struktuurist selleks, et kui on vajalik mõnele riigile appi minna, siis oleks see valmisolek tagatud.»
Ta tõi näiteks Eesti kaitseväe, kus on hulk kaitseväelasi, keda on võimalik vajadusel NATO, ÜRO või ELi lipu all missioonidele saata. «Midagi sarnast oleks vajalik ilmselt teha ka Euroopa Liidu piirivalve puhul,» selgitas Rõivas, kelle sõnul peaks ühine agentuur tõstma ka Eesti kui ELi piiririigi kindlustunnet.
Rõivas ei pidanud tõenäoliseks, et uut agentuuri võiks tabada ELi praeguse piirivalveagentuuri Frontexi saatus. Liikmesriigid on sinna oma ametnikke saatnud vabatahtlikkuse alusel ning lõhe Frontexi soovide ja tegelikkuse vahel on suur.
«Kui me lepime kokku, kes kui palju eraldab vajadusel keskse juhtimise alla, siis nii on palju lihtsam otsustada abi saatmise üle. Mina usun, et see aitab kiirele reageerimisele oluliselt kaasa,» ütles Rõivas.
Peaminister ei eitanud, et ELi liikmesriikide vahel on praegu olulisi erimeelsusi, kuidas edasi minna. «Praeguses faasis on päris palju arvamusi, mis erinevad,» ütles Rõivas, kes tõi näiteks ELi ja USA vabakaubandusleppe küsimuse ja siseturu tulevikuga seonduva.
«Nii nagu ELis tavaks, tuleb ka sel korral kõigi jaoks vastuvõetav tee leida. ELis – olgu seal 27 või 28 riiki –, peab arvestama sellega, et mitte kunagi ei saa lõpplahendus olla sajaprotsendiliselt selline, nagu üks või teine riik seda ette kujutas,» ütles Rõivas ja lisas: «Kõik lahendused on kompromissid. Kompromisside puhul on oluline, et kui me oleme milleski kokku leppinud ja mingi tee leidnud, siis me peame sellest ka kinni.»
«Praegu oleme selles faasis, kus tulebki rääkida, kus need erimeelsused on, need kaardistada ja suud puhtaks rääkida,» lisas peaminister. «Õhkkond oli viisakam ja asjalikum, kui võib-olla meediapildist tundub. Erimeelustest on võimalik rääkida ka rahulikus õhkkonnas.»


description: Guatemala kuulus tulemägi Volcan de Fuego hakkas teisipäeval purskama, paisates välja laavat ja saates tuhapilve lähedalasuva pealinna peale, teatasid võimud.

title: Guatemala kuulus tulemägi hakkas purskama

maintext:
Kaitseminister: Suurbritannia on Euroopa armee idee vastu
Suurbritannia on vastu Euroopa Liidust lahkumisest hoolimata vastu ühenduse süvendatud sõjalise koostöö plaanile, kui see põrkab kokku NATO tegevusega, ütles kaitseminister Michael Fallon täna.


description: Prantsuse islamiusulistest iga neljas toetab islami konservatiivset voolu, kuid enamus neist võtab omaks riigi ilmalikud seadused, selgus pühapäeval mõttekoja Institut Montaigne'i tellitud uuringust.

title: Enamus Prantsuse moslemitest aktsepteerib riigi ilmalikke seadusi

maintext:
Uuringufirma Ifop küsitlusest selgus, et enamik end moslemiks pidavatest prantslastest aktsepteerivad usulisi piiranguid avalikus ruumis.
Samas arvas 60 protsenti küsitletutest, et tüdrukutel peaks olema lubatud pearäti kandmine koolis, öeldi nädalalehes Le Journal de Dimance avaldatud uuringus. Prantsusmaa klassiruumides keelati pearäti kandmine ja muud usulised sümbolid 12 aasta eest.
Umbes iga neljas - 24 protsenti - küsitletutest toetas burka ja nägu täielikku katva niqabi kandmist. Viimase kandmine avalikus ruumis keelati 2010. aastal.
Uuring viidi läbi 13. aprillist 23. maini ehk enne mitmete Prantsuse rannikulinnade otsust keelata randades kogu keha katva ujumisrõiva burkiini kandmine. Uuringu raames küsitleti 1029 inimest ning selle eesmärk on informeerida Prantsuse valitsust muudatuste tegemisel.
Institut Montaigne’i raportis jagati Prantsuse moslemid kolme kategooriasse: "täiesti ilmalikud"“, usundilisi piiranguid avalikus ruumis aktsepteerivad usklikud ning reaktsiooniline grupp, mis kasutab islamit "mässu" eesmärgil.
Küsitletutest 46 protsenti kuulusid "täiesti ilmalike" kategooriasse. Nemad ei tõrjunud islamiusku, kuid näitasid oma usku peamiselt halal liha söömise kaudu.
Teine grupp, kuhu kuulus 25 protsenti vastanutest, oli "uhkusega islamiusuline" ning tahtis, et religioon mängiks suuremat rolli töökohas, kuid oli vastu burkale ja mitmenaisepidamisele.
Raporti sõnul oli kõige problemaatilisem kolmas grupp, mis koosnes "enamjaolt noortest, madalalt kvalifitseeritud väikese tööturuosalusega inimestest", kes elavad linnapiiril.
"Nende jaoks on islam viis end kehtestada Prantsuse ühiskonna äärealadel", öeldi raportis. Lisaks toodi esile, et enamik sellesse gruppi paigutunud inimesed kiitsid heaks nii burqa kui ka polügaamia, mis on islamiusus lubatud.
Sellesse gruppi paigutusid ka umbes pool alla 25-aastastest küsitletutest. Üle 40-aastastest inimestest paigutusid sellesse rühma umbes 20 protsenti. See tähendab, et Prantsuse ühiskonnas võib olla lõhe vanemate ja mõõdukate ning noorte ja jumalakartlikumate moslemite vahel, lisati dokumendis.
Küsitletute seas oli kaks teemat, millel oli moslemite laiapinnaline toetus: õigus kanda pearätti ja juurdepääs halal lihale. Kaks kolmandikku respondentidest ütlesid, et toetavad pearäti kandmise õigust, kuigi kaks kolmandikku küsitletud naistest ütlesid, et nad ise seda ei kanna.
Kaheksa inimest kümnest arvasid, et avalik-õiguslikud koolid peaksid sööklas pakkuma ka halal toitu. Selle nõude on tagasi lükanud paljud kohalikud omavalitsused, mis näevad sammus religiooni liigset tungi koolidesse.
Lisaks selgus uuringust, et vastupidiselt laialtlevinud arvamusele on Prantsuse moslemitest naised mõnedes küsimustes meestest konservatiivsemad.
Naistest 56 protsenti ütlesid, et supleksid segabasseinis. Samal seisukohal oli 75 protsenti meestest.
Uuringust nähtus, et kuigi paljud peavad religiooni enda jaoks oluliseks, siis enamik neist ei käi regulaarselt mošees. Seal käib iganädalaselt vaid 29 protsenti küsitletutest.
Prantsusmaal on Lääne-Euroopa suurim islamiusuliste kogukond.
Uuringu hinnangul peab end Prantsusmaal moslemiks umbes 3,7 miljonit inimest ehk umbes 5,6 protsenti üle 15-aastastest elanikest. See on seni arvatust palju väiksem.


description: Euroopa Liidu eesistuja Slovakkia peaminister Robert Fico avaldas pühapäeval lootust, et ühenduse uued piiri- ja rannavalvejõud (Frontex) alustavad EL-i välispiiridel tegutsemist veel sel aastal.

title: Slovakkia peaminister tahab EL-i piirivalve töö algust sel aastal

maintext:
"Eesmärk on väga selge: panna Euroopa piiri- ja rannavalvejõud tegutsema selle aasta lõpuks, kõigega, mida see hõlmab," ütles Fico Tšehhi telekanalile CT.
"Kõik õiguslikud protseduurid, mis on sellega seotud, on ellu viidud," lisas ta.
Fico tegi avalduse pärast seda, kui Euroopa Komisjoni president Jean-Claude Juncker kutsus EL-i uusi piiri- ja rannavalvejõude alustama kiiresti tööd. Oktoobriks peaks Bulgaariasse jõudma 200 piirivalvurit ja 50 sõidukit.
Fico ütles, et reedel Bratislavas korraldatud EL-i tippkohtumine "tõestas, et mis puutub migratsioonilainet, siis EL-i poliitika oli läbi kukkunud".
"Seda me ütlesime juba algusest peale," sõnas Slovakkia valitsusjuht, viidates Visegrádi nelikule, kuhu lisaks Slovakkiale kuuluvad Ungari, Poola ja Tšehhi.
"Kaitskem välispiire ja takistagem ebaseaduslike migrantide sisenemist, see on ainus tee," rõhutas ta. "Me olime (selle seisukoha tõttu) silmitsi kriitikaga. Kuid täna on see EL-i ametlik poliitika."


description: Pariis apellatsioonikohus arutab, kas tulevikus võiks olla Prantsuse passipildil naeratav nägu.

title: Prantslased võivad saada võimaluse passipildil naeratada nagu Mona Lisa

maintext:
Anonüümseks jääda soovinud kõrge riigiametnik läks riigi vastu kohtusse, kuna passipildil ei tohi naeratada, kuid tema arvates vajavad mornid prantslased just naeratust, sest see tõstab moraali, edastab The Independent.
Mehe passisaamine lükkus edasi, kuna ta oli passipildil naeratav ja see pani ta astuma enda kaitseks samme. Ta kirjutas kohtule kirja küsides, et kas võimud võiks lubada depressioonis prantslastel passipildil naeratada.
Mitmetes rahvusvaheliste küsitluste kohaselt on prantslased üks pessimistlikumaid rahvusi, kuid kohtusse läinud ametnik tahab kaaskannatajate tuju tõsta, nõudes naeratava passipildi lubamist.
Mees, kes ei ole oma nime avalikustanud, kaotas esimese kohtujuhtumi, milles ta läks oma naeratusfoto tõttu kohtusse. Ta oli passipildil kergelt naeratav ja võimud ei lubanud sellist pilti ta passi.
Prantsuse seaduse kohaselt peab passipildil olema tõsine neutraalne nägu ja suu peab olema suletud.
Ametniku advokaat Romain Boulet arvates saab naeratad ka suu kinni ja säilitada samas neutraalse näoilme. Ta viitas kuulsale Louvre´is asuvale maalile «Mona Lisa», et prantslased võiksid passipildil just selliselt naeratada.
Advokaadi arvates on praegu kehtivate seaduste ja reeglite kohaselt passipiltidel näha «surnumatjaid».
Prantsusmaa siseministeeriumi esindaja teatel ei olnud kohtusse läinud ametnikul neutraalset näoilmet, vaid ta sõna otseses mõttes irvitas passipildil. Pariis apellatsioonikohus arutab nüüd, kas lubada prantslastel passipildil olla ülestõstetud suurnurkadega.
Boulet lisas, et kui kohus lubab seda, siis võib-olla muutuvad prantslased rõõmsamaks ja ülejäänud maailm muudab oma suhtumist Prantsusmaasse ja prantslastesse.
«Kui me kohtus võidame, siis saab Prantsusmaa endale uue positiivse imidži,» teatas advokaat.


description: Türgi politsei vahistas mehe, kes lõi ja vigastas Istanbuli bussis naist selle eest, et too kandis lühikesi pükse, teatas kohalik meedia täna.

title: Türgi politsei vahistas lühikesi pükse kandnud naist rünnanud mehe

maintext:
Karjudes «Lühikeste pükste kandjad peavad surema!» ründas kahtlusalune naist, kes töötab õena, lüües teda näkku. Politsei vahistas mehe Uskudari linnaosas, vahendas Dogani uudisteagentuur.
Mees teatas politseile, et teda oli vihastanud naise riietus.
«Lühikesed püksid, mida ta kandis ei olnud kombekohased. Seetõttu ma vihastasin ja käitusin sel viisil,» vahendas Dogan mehe sõnu.
Mehel, kes tegeleb turvateenuste pakkumisega, on diagnoositud maniakaal-depressiivne häire.
Türgi feministid on avalanud muret neistevastase vägivalla kasvu üle riigis. Igal aastal tapetakse sadu naisi, tihti nende abikaasade poolt.


description: Süüria opositsiooniaktivistid teatasid kolmapäeval 23 tsiviilisiku hukkumisest arvatavates valitsusvägede õhurünnakutes Idlibi provintsis ja Aleppos.

title: Süürias sai õhurünnakutes surma 23 tsiviilisikut

maintext:
Pildid: lindude lauluvõistlus Tais
Tai lõunaosas Narathiwati provintsis toimus eile traditsiooniline lindude lauluvõistlus, millest võttis osa üle tuhande linnu Taist, Malaisiast ja Singapurist. Kohtunikud hindasid nii linnulaulu meloodiat, helikõrgust ja -tugevust, selgust, vastupidavust kui ka helistikumuudet. Üritus meelitab Taisse igal aastal tuhandeid turiste.


description: Avastatud kümme vaskset ja pronksist münti, millest vanimad pärinevad vahemikust 300-400 ekr, üllatasid Okinawas töötavaid arheolooge.

title: Jaapani arheoloogid avastasid lossivaremetest iidsed Rooma mündid

maintext:
Tegemist on ajaloo esimeste Jaapanis avastatud Rooma Impeeriumi müntidega. «Esialgu arvasin ma, et leidsin mõne USA sõduri maha kukkunud ühesendised,» sõnas arheoloog Hiroki Miyagi AFP-le. «Peale nende puhastamist avastasin aga, et mu leid on palju vanem. See šokeeris mind,» lisas ta.
Jaapani arheoloogide meeskond töötab Katsureni lossi väljakaevamise kallal, mis kanti UNESCO maailmapärandi nimekirja 2013. aastal. Kuidas Rooma Impeeriumi mündid 13. või 14. sajandil Okinawasse ehitatud lossi sattusid, teadlased öelda ei oska.
Lossis, mis umbes 200 aastat hiljem hüljati, elas küll rikas kaupmees, kuid teadaolevalt Euroopas ta ei äritsenud.
«14. ja 15. sajandi Ida-Aasia kaupmehed kasutasid enamjaolt Hiina valuutat- maksti ümmarguste müntidega, mille keskel oli auk- seetõttu on ebatõenäoline, et keegi hoopiski Lääne münte oleks kasutanud,» sõnas Miyagi.


description: Hollandi prokurörid avaldasid eile Malaysian Airlinesi lennu MH17 allatulistamisega seoses esimest korda võimalike asjaosaliste nimesid.

title: Hollandi prokurörid avaldasid MH17 juhtumis esmakordselt nimesid

maintext:
Hollandi juhitud uurimismeeskond ootab esmajärjekorras rohkem infot kahe isiku kohta, sõnasid uurijad paar tundi pärast raporti avaldamist kriminaaljuurdlusest Ida-Ukraina kohal alla tulistatud reisilennuki juhtumis.
Kõnealused mehed kasutasid pseudonüüme Orion ja Delfin, ent nad on praeguseks tuvastatud kui Andrei Ivanovitš ja Nikolai Fjodorovitš, selgub Hollandi politsei veebilehele riputatud avaldusest.
See on esimene kord, kui Austraalia, Belgia, Malaisia ja Ukraina uurijaid hõlmav juurdlus on nimetanud lennuki allatulistamisega seoses nimesid.
Kõnealused mehed kasutasid pseudonüüme Orion ja Delfin, ent nad on praeguseks tuvastatud kui Andrei Ivanovitš ja Nikolai Fjodorovitš, selgub Hollandi politsei veebilehele riputatud avaldusest.
Uurimismeeskond avaldas viis pealtkuulatud vestlust, mis peetakse vene keeles ja kus need isikud osalevad, seisis avalduses.
Samas rõhutati, et puuduvad tõendid, et need telefonivestlused oleksid otseselt seotud MH17 allatulistamisega.
Kui inimesed peaksid vestluste osaliste hääled ära tundma, neid isikuid teadma või omama informatsiooni nende isikute või nende seotuse kohta BUK raketiga, mis väidetavalt tulistas alla MH17, peaksid nad koheselt uurijatega ühendust võtma, nähtus avaldusest.
«Kui te kardate oma julgeoleku pärast, on võimalik rakendada erinevaid kaitsemeetmeid,» lubasid uurijad.
Inglise keelsed katked Ivanovitši ja Fjodorovitši vestlusest näitavad, et kaks meest räägivad konvoist, mis liigub Ida-Ukrainas Luganski lähistel Sabivkas asuva lennujaama suunas.
Uurimismeeskond teatas raportis, et nende hinnangul tulistati Malaisia lennufirma Malaysia Airlines lend MH17 2014. aasta 17. juulil alla Ukraina separatistide kontrollitud aladelt Venemaalt toodud raketisüsteemiga BUK.
Lennukis hukkusid kõik Amsterdamist Kuala Lumpurisse teel olnud 298 inimest, kellest 196 olid hollandlased.


description: Vene riigiduuma valimised viiakse läbi ka Ukrainas asuvates Vene diplomaatilistes ja konsulaaresindustes, teatas Kreml täna.

title: Kreml: duumavalimised toimuvad ka Ukrainas asuvates esindustes

maintext:
Venemaa valimised tulevad läbi aegade igavaimad
Venemaa parlamendi valimistest on Krimmi sündmuste mõjul ja oma ettemääratuse tõttu saanud niivõrd igav ettevõtmine, et suuremad parteid ei viitsinud isegi korralikku kampaaniat teha. Langenud elatustase põhjustab küll järjest rohkem rahulolematust, kuid ootuspäraselt on Kreml suutnud vältida selle ülekasvamist poliitiliseks protestiks.


description: Ühendriikides plahvatas laupäeva hommikul enne New Jerseys korraldatud heategevuslikku jooksuvõistlust torupomm, keegi siiski vigastada ei saanud, teatas meediakanal NBC News.

title: New Jerseys plahvatas enne jooksuvõistlust torupomm

maintext:
Plahvatus kärgatas kell 09.30 ehk veidi enne jooksuvõistluse algust. Lõhkeseadeldis oli peidetud prügi sekka. Uudisteagentuuri AFP andmetel leiti piirkonnast veel kolm samalaadset lõhkeseadeldist, kuid need ei plahvatanud.
Kogu piirkond eraldati ja otsiti pommikoertega läbi. Politsei evakueeris umbes 30 maja elanikud. Heategevusüritus jäeti ära.
Föderaalse Juurdlusbüroo (FBI) Newarki osakonna eriagent Brad Cohen ei soostunud juhtunut kommenteerima ega ajakirjanike küsimustele vastama. Cohen ütles vaid, et "uurimine alles käib".
Jooksuvõistluse algus lükkus tublisti edasi, sest mitmed osalejad registreerisid end viimasel minutil. Võistlusel pidi osalema umbes 5000 inimest.
Oceani maakonnaprokuratuuri eestkõneleja Al Della Fave märkis, et kui võistlus oleks alanud õigeaegselt, siis oleks plahvatuse piirkonnas viibinud "hea hulk inimesi".
Džohhari ja tema venna Tamarlan Tsarnajevi õhitud kaks pommi Bostoni maratoni finišialal tapsid 2013. aastal kolm ja vigastasid 264 inimest. Tamarlan sai hiljem surma relvakokkupõrkes politseiga. 2013. aasta 15. aprillil aset leidnud rünnak oli rängim terroriakt Ühendriikide pinnal alates 2001. aasta 11. septembrist.


description: Tšehhi president Miloš Zeman teatas täna, et toetab USA vabariiklaste presidendikandidaati Donald Trumpi erinevalt peaministrist, kes eelistab demokraat Hillary Clintonit.

title: Tšehhi president hääletaks Trumpi poolt

maintext:
Somaallaste jõugud terroriseerivad Suurbritanniat
Suurbritannia – multikultuurne riik, mis on andnud uue võimaluse tuhandetele raske minevikuga põgenikele, kellest enamik on hästi ühiskonda integreerunud. Somaallaste lugu on paraku kujunenud kardinaalselt erinevaks.


description: Hispaania Kataloonia regiooni juht Carles Puigdemont ütles täna, et järgmise aasta septembris kavatsetakse korraldada iseseisvusreferendum.

title: Kataloonia juht: kavatseme järgmisel sügisel iseseisvusreferendumi korraldada


description: Iisraeli välisministeerium avalikustas kolmapäeval Shimon Peresi matustele saabuvad riigitegelased.

title: Obama, Clintonid ja paavst osalevad Shimon Peresi matustel

maintext:
Kohale tulevad teiste seas USA president Barack Obama, Bill ja Hillary Clinton, paavst Franciscus, prints Charles ja Kanada peaminister Justin Trudeau, teatas ministeerium.
Iisraeli ekspresident ja Nobeli rahupreemia laureaat Shimon Peres suri ööl vastu kolmapäeva 93-aastasena.
Valge Maja kinnitas Obama osalemist.
"President juhib USA delegatsiooni Jeruusalemmas, mis osaleb matustel," kirjutati Valge Maja teadaandes.
Obama sõidab Iisraeli neljapäeval ja naaseb Ühendriikidesse reedel.
Obama kirjeldas kolmapäeval surnud Iisraeli endist presidenti Shimon Perest kui lähedast sõpra, kes ei loobunud unistamast rahust.
"Nende inimeste seas, kellega me seda maailma jagame, on vähe neid, kes muudavad inimajaloo kulgu. Mitte üksnes nende rolli tõttu inimkonna sündmustes, vaid seetõttu, et nad laiendavad meie arusaama moraalist ja sunnivad meid ootama endastki rohkemat. Minu sõber Shimon oli üks sellistest inimestest," ütles Obama Valges Majas tehtud avalduses.
USA riigipea sõnul kujundasid Peresi pühendumust Iisraeli julgeolekule ja rahuotsingutele tema enda vankumatu moraalne alusmüür ja raugematu optimism.
"Ehk seetõttu, et ta oli näinud Iisraeli tohutuid väljakutseid ületamas, ei loobunud Shimon kunagi uskumast rahu võimalusse iisraellaste, palestiinlaste ja Iisraeli naabrite vahel, isegi mitte sel masendaval ööl, mis võttis meilt Yitzhak Rabini," märkis Obama.
Palestiina islamiliikumine Hamas nimetas endist Iisraeli presidenti kurjategijaks.
"Palestiina rahvas on õnnelik selle kurjategija surma puhul," ütles Hamasi pressiesindaja Sami Abu Zuhri.
"Shimon Peres oli üks viimaseid Iisraeli okupatsiooni loojatest. Tema surm tähistab Iisraeli okupatsiooni ajaloo ühe peatüki lõppu," lausus Zuhri.
Perest peetakse Iisraelis ja mujal rahu edendajana, kuid paljud palestiinlased näevad teda teisiti, tuues esile tema seotuse Araabia-Iisraeli sõdade ja Palestiina territooriumite okupeerimisega.
Lisaks oli ta peaminister 1996. aastal, kui Iisraeli sõjavägi avas tule ÜRO rahuvalvajate baasile Liibanoni külas Qanas ja surma sai üle saja tsiviilisiku.


description: USA sõjaväelased teatasid, et õhulöök võis kogemata tabada Süüria valitsusvägesid.

title: USA armee teatel võis õhulöök kogemata tabada Süüria vägesid

maintext:
USA juhitud liitlaste õhulöögis sai laupäeval surma 62 Süüria valitsusvägede sõjaväelast ja rohkem kui sada haavata, kinnitas Venemaa armee.
«Koalitsiooniväed arvasid, et ründavad Islamiriigi positsioone. Õhurünnakud peatati viivitamatult pärast seda, kui Venemaa informeeris meid, et pihta said Süüria valitsusväelased ja sõidukid,» teavitas Pentagon.


description: Suurbritannia euroskeptiline Iseseisvuspartei (UKIP) valis juunikuise euroreferendumi järel ametist lahkunud endise juhi Nigel Farage`i asemel ametisse Inglismaa kaguosast pärit parlamendiliikme Diane James`i.

title: Briti euroskeptikud said uue juhi

maintext: Soosikuks peetud James on endine ärinaine ja erakonna kõneisik sisepoliitika vallas, tema nimi on varemgi võimaliku uue liidrina korduvalt läbi käinud. Juhiks saades tõrjus ta nelja kandidaadi konkurentsi.


description: Somaalias vallutasid islamistide terrorirühmituse Al-Shabaab raskelt relvastatud võitlejad reedel piirilinna Elwaki, teatasid kohalikud elanikud ja võimuesindajad.

title: Somaalias vallutasid islamistid piirilinna

maintext:
Pühasõdalased vallutasid kõigepealt linnas asuva armeebaasi, kus tapeti mitmeid sõjaväelasi. Kokku sai rünnakus surma vähemalt 12 inimest.
Somaalia valitusväed taganesid Kenya piiri suunas, mis asub vaid umbes kolme kilomeetri kaugusel.
"Elwakis käisid pärastlõunal ägedad lahingud. Esialgu täpsemad andmed ohvrite arvu kohta puuduvad, kuid linn on täielikult vallutatud," kinnitas Somaalia kaitseametnik Abdukadir Elmi.
Ühe pealtnägija kirjeldusel sisenesid pühasõdalased linna maskeerituna Keenia sõduriteks.
"Nad kasutasid sõidukeid, mille olid võtnud rünnaku ajal Keenia armeeüksusele El-Ades ja ründasid sõjaväebaasi. Tapeti vähemalt 12 inimest," ütles tunnistaja Abdi Samow.
Aafrika Liit teatas juulis, et kavatseb Somaalias džihadistidega võitlevad väed 2020. aasta detsembriks välja viia. AL-i rahu- ja julgeolekunõukogu lahkumisstrateegia näeb ette, et AL-i Somaalia missiooni (AMISOM) 22 000 sõduri väljaviimist alustatakse 2018. aasta oktoobris ja see jõuab lõpule 2020. aasta lõpuks.
AL annab "julgeolekuvastutuse üle võimekale ja tõhusale Somaalia rahvusarmeele", öeldakse avalduses.
AMISOM-i väed viidi Somaaliasse 2007. aastal, et kaitsta valitsust Al-Qaeda Somaalia haru al-Shabaabi võitlejate eest, kes tänini teevad pealinnas Muqdishos, mujal Somaalias ja teistes piirkonna riikides rünnakuid tsiviil-, sõjaväe- ja valitsussihtmärkidele.
Üldise veendumuse kohaselt üritab Al-Shabaab vägivaldselt nurjata septembris ja oktoobris Somaalias korraldatavaid valimisi.


description: Pariisi kliimaleppe on ratifitseerinud selle jõustumiseks nõutav arv - 55 riiki -, kuid nende kasvuhoonegaaside emissioon ei moodusta 55 protsenti ülemaailmsest kogusest, mida oleks jõustumiseks vaja.

title: Pariisi kliimaleppe on ratifitseerinud üle 55 riigi

maintext:
ÜRO peasekretär Ban Ki-moon ütles kolmapäeval, et kolmapäeval andsid ratifitseerimisdokumendid üle veel 31 riiki, seega on selle ratifitseerinud 60 riiki kokku 47,5 protsendiga ülemaailmsest emissioonist.
«Oleme kahest lävest ühe ületanud,» sõnas Ban. «Vaja on veel 7,5 protsenti.»
«Kui Pariisi kokkulepe sel nädalal jõustub, on see suur samm edasi meie teel turvalisema, võrdsema ja õitsvama tuleviku poole,» lausus Lõuna-Korea eksvälisminister.
Kolmapäeval andsid ratifitseerimisdokumendid teiste seas üle Brasiilia, Argentina, Mehhiko, Brunei ja Araabia Ühendemiraadid.
USA välisminister John Kerry väljendas veendumust, et nõutav 55 protsendi piir ületatakse veel enne järgmist ÜRO kliimakonverentsi, mis algab 7. novembril Marokos Marrakechis.
Bani kantselei sõnul on veel 14 riiki, kelle arvele langeb 12,58 protsenti süsinikuemissioonidest andnud märku, et kavatsevad veel sel aastal kliimaleppe ratifitseerida.
Euroopa Komisjoni kliimavolinik Miguel Arias Cañete ütles, et Euroopa Liit liitub kokkuleppega «lähinädalatel».
Pariisi kliimalepe eesmärgiks on piirata globaalne soojenemine sel sajandil «tublisti» alla kahe kraadi Celsiuse järgi tööstusrevolutsiooni eelse ajaga võrreldes.
Lepe kutsub riike seadma endale süsinikdioksiidi emissioonide piiramise eesmärke ning neid iga viie aasta tagant uuendama.
Kokkulepe lõpetab aastakümneid kestnud erimeelsused rikaste ja vaeste riikide vahel selle üle, kuidas ellu viia mitme triljoni dollari suurust jõupingutust globaalse soojenemise peatamiseks ning tegeleda juba ilmnevate tagajärgedega.
Maailma liidrid ja teadlased on hoiatanud üha rängemate põudade, üleujutuste ja tormide eest, samuti veetaseme tõusu eest maailmameres, mis mõjutab sadade miljonite inimeste elu.
Kokkuleppes rõhutatakse, et kasvuhoonegaaside õhkupaiskamine peab jõudma kõrgpunkti niipea kui võimalik, et siis kiiresti väheneda.


description: Prantsusmaa veiniviinamarju on tänavu kevadel räsinud külmad ja rahe, kuid selle on aidanud kompenseerida helde päikesepaiste ja kuiv suvi, mistõttu eksperdid ennustavad väiksemat, kuid väga hea kvaliteediga saaki.

title: Prantsusmaa loodab tänavu toota väga hea kvaliteediga veini


authors: Afp Ap

description: Türgi pealinnas Ankaras asuva Iisraeli saatkonna turvatöötajad avasid täna tule esindusse tungida üritanud isikute pihta.

title: Ankara Iisraeli saatkonda rünnati

maintext:
Uudistekanali NTV teatel püüdsid kaks isikud siseneda saatkonnahoonesse, kuid neid takistati. Teadaolevalt sai haavata üks noaga varustatud isik, kes püüdis tungida saatkonda ning kelle pihta avati tuli.
«Saatkonnale noaga lähenenud meest tulistas kohalik valvur. Meie inimestega on kõik korras,» ütles Iisraeli välisministeeriumi esindaja Emmanuel Nahshon. Türgi meedia teatel toimetati saatkonna töötajad varjendisse.
«Ründaja sai haavata jalga. Me ei tea, kas ta ründas politseinikke või saatkonda,» lisas Nahshon, kelle sõnul juhtunut uuritakse.
Rünnaku motiiv pole selge. Samuti pole esialgu teada, mis sai teisest väidetavast ründajast.


authors:
Erik Eenlo
Bns-I Välisuudiste Toimetaja

description: USA peab Venemaad vastutavaks õhulöögi eest abikonvoile Süürias

maintext:
Ühendriigid peavad Venemaad vastutavaks õhulöögi eest abikonvoile Süürias, milles hukkus 20 inimest, teatas Valge Maja teisipäeval.
"Kogu meie informatsioon viitab sellele, et tegemist oli õhurünnakuga. Selle eest saavad vastutavad olla vaid kas Süüria režiim või Venemaa valitsus," ütles USA rahvusliku julgeoleku nõuniku asetäitja Ben Rhodes.
"Igal juhul peame Vene valitsust vastutavaks õhurünnakute eest selles piirkonnas," lausus ta, lisades, et Süüria ülestõusnutel puuduvad õhujõud.
ÜRO teatel tabas esmaspäevaõhtune rünnak Orum al-Kubra linna suundunud abikonvoid. Konvoi 31-st veoautost purunes vähemalt 18. Punase Risti teatel hukkus vähemalt 20 inimest, kelle seas oli üks Punase Risti töötaja.
Venemaa toetab Süürias õhurünnakutega president Bashar al-Assadi režiimi ning levivad kahtlused, et humanitaarkonvoid ründasid kas Vene või Süüria väed.
Anonüümsust palunud USA ametniku sõnul tegutsesid abikonvoi ründamise hetkel piirkonnas kaks Vene ründelennukit Su-24. "Meie parima hinnangu järgi korraldasid õhurünnaku venelased," lisas ta.
Vene välisministeerium lükkas teisipäeva õhtul süüdistused tagasi. "Me saame vastutustundega öelda, et Venemaa ega Süüria ei korraldanud Aleppo (provintsi) edelaservas õhurünnakuid ÜRO abikonvoile," teatas Vene välisametkond.


description: Prantsuse endine president Jacques Chirac (83) toimetati täna kopsunakkusega haiglasse, teatas tema perekond.

title: Jacques Chirac toimetati kopsunakkusega haiglasse

maintext:
Endine riigipea toimetati Pitié-Salpêtrière'i haiglasse, ütles Chiraci tütremees Frederic Salat-Baroux.
Ekspresident oli just naasnud visiidilt Marokosse.
Chirac oli Prantsusmaa president 1995.-2007. aastani.
2005. aastal elas Chirac üle väikese insuldi. Chiracil on väidetavalt ka degeneratiivne neuroloogiline haigus, mille tõttu ei sunnitud teda kohtu ette astuma seoses korruptsioonisüüdistustega 2011. aastal. Talle määrati kahe aasta pikkune tingimisi vanglakaristus.
2015. aastal viibis ekspresident kaks nädalat haiglas. Perekonna sõnul oli põhjuseks kurnatus.


description: Ühendriikides suri 88-aastasena näitekirjanik ja kolmekordne Pulitzeri auhinna võitja Edward Albee, teatas reedel kohalikule meediale tema isiklik abi Jakob Holder.

title: Suri näitekirjanik Edward Albee

maintext:
Holder ütles ajalehel New York Times, et kirjanik suri pärast lühikest haigust.
Albee tuntuimaks lavateoseks jäi ilmselt "Kes kardab Virginia Woolfi?" ("Who's Afraid of Virginia Woolf?), mis tõi talle rahvusvahelise tuntuse. Näidendi populaarsus sai eriti hoo sisse, kui neli aastat pärast ilmumist linastati praegu klassikasse kuuluv film, milles peaosi kehastasid Elizabeth Taylor ja Richard Burton.
Ühevaatuseline "Loomaaialugu" lõi kirjanikule paljulubava maine ja esietendus Berliinis Schilleri teatris 1959. aasta septembris.
Järgmisel kümnendil jõudsid lavale näidendid nagu "Kurva kohviku ballaad" ("The Ballad of the Sad Cafe" 1963), "Väike Alice" ("Tiny Alice" 1964) ja "Habras tasakaal" ("A Delicate Balance" 1966).
"Habras tasakaal" sai Pulitzeri preemia. Pulitzeri preemiaga on pärjatud ka näidendid "Merevaade" ("Seascape 1974) ja "Kolm pikka naist" ("Three Tall Women" 1990-1991).
Filmiks sai ka "Habras tasakaal", kus mängisid Katharine Hepburn ja Paul Scofield.
Albee kujutas näidendites muu hulgas abieluprobleeme, lastekasvatamist, religiooni ja kõrgklassi elu.


description: Iraani välisminister Mohammad Javad Zarif külastas täna Ankarat, kus pidas kolmanda kõnelustevooru kõrgemate Türgi ametnikega, hoolimata vastasseisust Süüria relvakonflikti küsimuses.

title: Iraani välisminister peab Türgis Süüria üle kõnelusi


description: Ameerika Ühendriikide Föderaalne Juurdlusbüroo (FBI) on eile ligi 30 inimest vigastanud New Yorgi pommiplahvatusega seoses kinni pidanud viis inimest, edastas kohalik meedia.

title: FBI vahistas New Yorgi plahvatusega seoses viis inimest

maintext:
FBI New Yorgi osakond teatas Twitteris, et kellelegi ei ole laupäeval linna Chelsea linnajaos korraldatud plahvatusega seoses süüdistust esitatud. Küll aga peeti kinni kahtlusi äratanud auto. Viis reisijat võeti ülekuulamiseks vahi alla.
Ajaleht New York Daily News teatas, et sõidukist leiti relvi ning turvakaamerad tuvastasid ühe kahtlustatava, ent pole selge, kas ta kuulub viie vahi alla võetud isiku hulka.
Politsei pressiesindaja keeldus meedia teateid kinnitamast.


description: Kuuendat aastat kestvale Süüria konfliktile pole sõjalist lahendust ning vastasseisu on võimalik lõpetada üksnes diplomaatiaga, rõhutas Ameerika Ühendriikide president Barack Obama täna ÜRO Peaassambleel.

title: Süüria konflikti saab lahendada vaid diplomaatiaga -

maintext:
«Mingisugune sõjaline võit pole siin võimalik. Peame pöörduma diplomaatia raske töö juurde, mille eesmärgiks on peatada vägivald ning viia abi nendeni, kes seda vajavad,» lausus Obama.
President tegi avalduse tunde pärast seda, kui Süürias rünnati ÜRO abikonvoid. Hukkus vähemalt 20 inimest ning konvoi 31 veokist hävis 18. Lisaks on lagunemas ka USA ja Venemaa vahendatud relvarahulepe.


description: Igal aastal naaseb Dindimi-nimeline pingviin Brasiilias Provetá rannas elava mehe koju, kes neli aastat tagasi ta elu päästis, vahendab CNN.

title: Pingviin, kes igal aastal oma päästja juurde naaseb

maintext:
2011. aasta mais leidis pensionipõlve pidav ehitaja João Pereira de Souza liikumisvõimetu naftaga kaetud pingviini. Brasiilias Rio de Janeiro osariigis elav pensionär võttis linnu enda hoole alla, puhastas ta naftast ja söötis teda päevi, kuniks pingviin oli võimeline vette naasma.
Peale Pereira de Souza hoolitsust naaseb pingviin- kellele mees pani nimeks Dindim- igal aastal tema koju.
Märtsis otsustas bioloog João Paulo Krajewski, kelles Pereira de Souza ja Dindimi lugu huvi äratas, pingviini märgistada, et kindlaks teha, kas mehe juurde naasva linnu näol on ikka tegemist sama isendiga. «Esmakordselt on meil tõendid, et sama pingviin käib iga aasta oma päästjal külas, sest tagasi tulnud linnul oli märgistus küljes,» sõnas bioloog.
«Dindim on täiesti vaba. Ta magab Pereira de Souza tagaaias, mis on rannaga ühendatud ja osaliselt aiaga ümbritsetud, sest mees kardab, et ümbruses elavad koerad võiksid muidu Dindimile viga teha,» rääkis Krajewski.
«Pingviin teab täpselt, kuhu läheb, sest ta on juba neli aastat järjest üksinda naasnud Pereira de Souza tagaaeda, samal ajal, kui tema liigikaaslastel paaritumisaeg on,» lisas bioloog. Pensionärist on saanud osa Dindimi perekonnast.
Teadlase sõnul oli tema üks meeldejäävamaid elamusi, näha, kuidas pingviin õrnalt nokaga mehe nägu puudutas justkui teda puhastades. «See näitab, kui turvaliselt ja hästi Dindim ennast Pereira de Souza juuresolekul tunneb,» sõnas ta.


description: Ühendriikides kärgatas eile õhtul tugev plahvatus New Yorgis asuva Manhattani linnajao lõunapiirkonnas, vigastada sai vähemalt 29 inimest, kellest ühe seisukord on kriitiline, teatas politsei.

title: New Yorgi plahvatuses sai viga vähemalt 29 inimest

maintext:
Sündmuskohalt on leitud ka teine seadeldis, mis CNNi, The Wall Street Journali ja muude allikate kohaselt on kiirkeedupotist valmistatud pomm. Sarnast lõhkekeha kasutati ka Bostoni maratoni plahvatuses 2013. aastal.
«Plahvatus leidis aset Chelseas kella poole üheksa ajal õhtul. Mitmeid haavatuid on toimetatud haiglasse,» kirjutas linnavalitsuse eestkõneleja J. Peter Donald suhtlusvõrgustikus Twitter.
«Esialgsetel andmetel on vigastada saanud vähemalt 25 inimest, kuid kellegi vigastused pole eluohtlikud,» kinnitas kohalik telekanal. Hiljem teatati 29 vigastatust.
Ajalehe New York Post kirjelduse kohaselt on sündmuskohal hulgaliselt purunenud aknaid ja kõik kohad täis klaasikilde. Kohale saadeti hulgaliselt tuletõrje- ja kiirabibrigaade.
Pealtnägijate sõnul põgenesid sajad inimesed paanikas plahvatuskohalt. Politsei on lähiümbruse sisse piiranud ja palunud inimestel sealt eemale hoida. Uudistekanali ABC News andmetel otsib ümbruskonda läbi politsei pommirühm.
Politsei tegeleb ka 23. tänava piirkonnas plahvatuse järel tekkinud tohutu liiklusummiku korraldamisega.
New Yorgi politsei palus juhtunu uurimisel Föderaalse Juurdlusbüroo (FBI) abi.
Esialgu pole plahvatuse põhjus teada. Sotsiaalmeedias levivate kuulduste põhjal oli lõhkeseadeldis paigaldatud prügikonteinerisse.
Mõned tunnid varem lõhkes New Jerseys enne jooksuvõitlust torupomm ja leiti veel kolm sarnast lõhkeseadeldist. Võistlusel pidi osalema 5000 inimest, kuid heategevusüritus jäeti ära.


description: USAs New Jerseys sõitis linnalähirong Hobokeni jaamas rööbastelt maha ja paiskus jaamahoonesse.

title: USAs New Jerseys paiskus rong jaamahoonesse

maintext:
Õnnetus juhtus New Jerseys Hobokenis hommikuse tipptunni ajal, mistõttu oli jaamas ja perroonil palju inimesi. Kogu jaama sissetulev ja sealt väljuv rongiliiklus peatati.
Tegemist on ühe kasutatuima rongijaamaga New Yorgi ümbruses ja sealt pääseb ka linna sisse ning otse Manhattanile.
Õnnetuses on pealtnägijate sõnul kannatada saanud ka palju inimesi. USA meediakanal ABC Newsi ja CNNi andmetel on kannatanuid üle saja. Hukkunud on praegustel andmetel üks inimene.
Ametivõimude kinnitusel on tegemist õnnetuse, mitte terrorismiga.
BREAKING: Train crash at New Jersey Transit Hoboken station, injuries reported. Updates to come... pic.twitter.com/ZLeEQEQYDF — Livesquawk (@Livesquawk) September 29, 2016


description: USA on 62 Süüria sõdurit tapnud õhulöögi küsimuses ebakonstruktiivne, teatas Vene välisministeerium täna.

title: Moskva kritiseerib USA selgitusi Süüria õhulöögi kohta

maintext:
Pärast õhulööki toimus ÜRO Julgeolekunõukogu erakorraline istung. Venemaa sõnul võttis USA esindaja istungil seisukoha, mis oli ebakonstruktiivne ja raskesti mõistetav, öeldi avalduses.
«Ameeriklased ei suutnud anda juhtunust adekvaatset selgitust ning nagu tavaliselt, üritasid pöörata kõike pea peale,» lisati teates. «Kutsume Ameerika partnereid läbi viima võimalikult põhjalikku juurdlust, mida nad ka ise on öelnud, ning astuma samme tulevikus selliste vahejuhtumite vältimiseks.»
USA juhitud liitlaste õhulöögis Deir Ezzoris sai eile surma 62 Süüria valitsusvägede sõjaväelast ja üle saja haavata, teatas Venemaa. USA kaitseministeerium möönis, et õhulöök võis kogemata tabada Süüria valitsusvägesid.
Süüria valitsus ja armee süüdistasid Ühendriike otsesõnu sunniitliku äärmusrühmituse Islamiriik (IS) toetamises. Süüria armeekomandöri sõnul tabas õhulöök valitsusvägede sõdureid, kes olid valmistumas rünnakuks pühasõdalaste vastu.
Damaskuse sõnul võimaldas õhurünnak edasi tungida hoopis džihadistidel. Täna teatasid Süüria valitsusväed, et suutsid IS-ile õhulöögi tõttu kaotatud alad tagasi võtta.


description: Usbekistani presidendi kohusetäitja Šavkat Mirzijojev kandideerib detsembris peetavatel presidendivalimistel, teatas täna riiklik valimiskomisjon.

title: Usbeki presidendi kohusetäitja kandideerib riigipeaks

maintext:
27 aastat riiki juhtinud president Islam Karimovi surma järel presidendi kohusetäitjaks nimetatud senist peaministrit Mirzijojevit peetakse juba ette presidendivalimiste võitjaks.
Valimiskomisjon kirjutas Facebookis, et Usbekistani Liberaaldemokraatliku Partei liidrid otsustasid esitada Mirzijojevi oma kandidaadiks 4. detsembri valimistel.
Mirzijojev tegi kolmapäeval valitsuses ümberkorraldusi ning nimetas ametisse uue asepeaministri ja haridusministri.
Esimene asepeaminister Rustam Azimov, keda on samuti nähtud 2. septembril surnud Karimovi võimaliku järeltulijana, säilitas oma ametikoha ning sai portfelli juurde haridus- ja teadusküsimused.
Usbekistanis ei ole kunagi läbi viidud valimisi, mille rahvusvahelised vaatlejad oleks hinnanud vabadeks ja õiglasteks. Riigis ei ole ühtki ametlikult registreeritud parteid, mis oleks režiimi vastu.
Karimov võitis 2015. aasta märtsis peetud eelmised presidendivalimised ja ta valiti suure häälteenamusega veel viieks aastaks ametisse.


description: USA maineka teleauhinna Emmy võitis draamasarja kategoorias teist aastat järjest «Troonide mäng», mis on võitnud samas kategoorias nüüdseks rekordilised 38 Emmyt.

title: Parima draamasarja Emmy võitis ajalugu teinud "Troonide mäng"


description: Kauast Šveitsi parempoolsete võtmefiguuri Christoph Blocherit ründas noaga vanem mees peale Zürichis toimunud debatti. Poliitik pääses rünnakust vigastusteta.

title: Šveitsi parteiliider pääses noarünnakust vigastusteta

maintext:
75-aastane multimiljardär Christoph Blocher, kes arvatakse olevat üks Šveitsi Rahvapartei edu peamisteks pantideks, lahkus Zürichi hotellis toimunud ümarlaualt, kui tuvastamata mees teda ründas.
Blocher, kes jalutas oma naisega debatijärgselt hotelli koridoris, sõnas ajalehele SonntagsBlick, et tema juurde astus mees, kes küsis, kas Blocher teda mäletab, enne kui rünnakule asus.
Šveitsi uudistekanal ATS andis mehe vanuseks 81 aastat.
Turvamehed võtsid mehe kinni ja lükkasid ta vastu seina, mille tagajärjel mehega kaasas olnud nuga põrandale kukkus.
Poliitiku sõnul paistis ründaja vaimselt ebakindel.


description: USA on kuulutanud Venezuelale majandussõja, ütles Venezuela president Nicolás Maduro täna Mitteühinemisliidu kohtumisel.

title: Maduro: USA peab Venezuela vastu majandussõda

maintext:
«Venezuela seisab silmitsi pealetungiga, mis on suunatud kogu Ladina-Ameerika ja Kariibide vastu ning mis seisneb poliitika, majanduse, kultuuri ja meie riikide elu taassurvestamises ja -koloniseerimises,» ütles Maduro.
Maduro lähima liitlase Kuuba president Raúl Castro kordas süüdistust, hoolimata saareriigi soojenenud suhtest Ühendriikidega. Castro tõi esile USA suutmatuse tühistada Havannale kehtestatud embargo.
Regionaalsetel liitlastel tuleb takistada USA õõnestustegevust ja sekkumisplaane, ütles Castro midagi täpsustamata.
120-riigilise Mitteühinemisliidu juhid, sealjuures Iraani president Hassan Rouhani, peavad kõnelusi Venezuelas Margarita saarel.
Ühendus asutati üle 50 aasta eest külma sõja ajal. Venezuela võtab istungil Iraanilt üle mitteühinemisliikumise roteeruva eesistujakoha.
Maailma suurimate kinnitatud naftaressurssidega Venezuela tahab kohtumisel toetust kavale, millega tahetakse tõsta toornafta hinda selle tootmismahtude vähendamise kaudu.
Kohtumisel mõistsid Castro, Maduro, Ecuadori president Rafael Correa ja Boliivia president Evo Morales hukka ka Brasiilia ekspresidendi Dilma Rousseffi tagandamise.
Maduro üritab tippkohtumisel näidata, et tal on katastroofilise siseriikliku olukorra kiuste piisavalt liitlasi.


description: Mehhikos sündis USA arstide abiga Jordaania abielupaarile maailma esimene kolme inimese kombineeritud DNAga laps

title: Mehhikos sündis maailma esimene kolme inimese kombineeritud DNAga laps

maintext:
Lapse Jordaaniast pärit vanemad reisisid protseduuri läbiviimiseks Mehhikosse, kus nende eest hoolitsesid USA eksperdid. Arstide meeskond- keda juhtis New Yorgi viljatusravikliinikus töötav John Zhang- otsustas uudse DNA mitokondri ülekandmise protseduuri läbi viia lootuses, et see annab vanematele võimaluse saada terve laps.
Laps sündis emale, kes oli varem üle elanud neli nurisünnitust ja saanud kaks last. Üks lastest elas vähem kui aasta ja teine kuus aastat. Lapsed kannatasid geneetiliselt edasi kanduva kesknärvisüsteemihaiguse käes.
Arstid viisid protseduuri läbi Mehhikos, sest seal on taolisi eksperimente piiravad seadused paindlikumad kui mujal maailmas. Spetsialistid ei avalikustanud ka täpseid ravi puudutavaid detaile.
Asjaolusid arvestades on mitmed teadlased avaldanud kriitikat, et selliste protseduuride lubamine võib viia nn disainlaste loomiseni, ehk lapse DNA valikulise muutmiseni.
Dr Zhang aga nii ei arva: «Kui see protseduur elusid päästab, ei lähe see minu eetiliste tõekspidamiste vastu.»


description: Ameerika Ühendriikides Georgia osariigis poos end kogemata üles poiss, kes üritas jäljendada videoportaalist YouTube nähtud trikki.

title: Ameerikas poos poiss end kogemata riidekappi üles

maintext:
Cantenecia Stokes`i nimeline naine leidis oma vanima, 11-aastase poja tema riidekapist köie otsas kõlkuvana. Ema oli parasjagu ametis oma neljale lapsele hommikusöögi valmistamisega, kui pere nooremad tõstsid hädakisa.
Jalamaid lõikas Stokes nööri katki ning üritas teha poisile kunstlikku hingamist. Seejärel viidi laps Atlantas asuvasse haiglasse, kust ta neli päeva hiljem suri.
Ema väidab nüüd, et poiss oli viimastel nädalatel vaadanud YouTube`ist pilavideoid, kus kujutati ka poomist. «Kaotasin oma lapsukese millegi tõttu, millest ta tegelikult ei saanud aru,» lausus Stokes kohalikule meediale. Poiss olevat sattunud paanikasse – ta üritanud küll enda pead ja kaela vabastada, kuid ei teadnud, kuidas. Selle asemel tõmbas ta nööri oma rabistamisega ainult rohkem pingule.
Pärast õnnetust keelas Stoke teistel lastel ilma omapoolse järelevalveta veebisurfamise. Ta loodab, et annab sellega eeskuju ka teistele. «Ma ei taha, et keegi teine peaks kannatama seda, mis ma läbi elasin,» põhjendas ameeriklanna.
Vaata videost, kuidas Stoke oma läbielamist meenutab.


description: ÜRO hoiatas neljapäeval, et islamistide valduses oleva Iraagi suuruselt teise linna Mosuli ründamisel vajab abi vähemalt 700 000 inimest.

title: ÜRO hoiatusel vajab Mosuli ründamisel abi 700 000 inimest

maintext:
"Mosulist võib saada suurim katastroof paljude-paljude aastate jooksul," ütles ÜRO põgenikeagentuuri esindaja Iraagis Bruno Geddo.
Iraak seisab juba praegu silmitsi maailma suurima kriisiga, sest alates 2014. aastast on oma kodudest pidanud põgenema umbes 3,3 miljonit inimest. Geddo hoiatas ühtlasi, et rünnakus Mosulile võib kodudest põgeneda veel rohkem kui miljon inimest.
Sunniitlik äärmusrühmitus Islamiriik (IS) vallutas Mosuli ja selle ümbruse 2014. aastal.
Iraagi valitsusväed valmistuvad suurpealetungiks linna vabastamiseks, mida on kavas alustada veel selle aasta jooksul.
Märgiks, et see võib peatselt juhtuda, oli Washingtoni äsjane teade, et Iraaki saadetakse täiendavalt 600 sõjaväelast kohalikke relvajõude välja õpetama. Enamikul neist on nõuandev roll ning nad töötavad koos Iraagi ja kurdi üksustega, kuid mõned USA sõdurid on pidanud IS-iga lahinguid ning rühmitus on Iraagis tapnud kolm USA sõjaväelast.
Enne lisajõudude saatmist oli Iraagis umbes 4600 USA sõdurit. Ühtlasi toetab USA Iraagi valitsusvägesid õhurünnakutega.
Lisasõdurid lähevad strateegiliselt tähtsasse Qayyarah' õhuväebaasi, mis asub Mosulist umbes 65 kilomeetrit lõunas. Baasi kasutatakse linna peale liikuvate ja teiste üksuste varustamiseks.


description: Venemaa valimiskomisjoni juhi Ella Pamfilova sõnul võidakse tühistada tänaste riigiduuma valimiste tulemused Altais juhul, kui teated pettuste kohta saavad kinnitust.

title: Altais võidakse riigiduuma valimiste tulemused tühistada

maintext:
Võimud on mures, et rohkete süüdistustega pettustes võivad kaasneda meeleavaldused nagu pärast 2011. aasta valimisi.
Altais kandideeriva liberaalse Jabloko partei poliitiku sõnul käivad valimisjaoskondades noored isikud, kes annavad hääli vanurite nimel, kes muidu kohale ei tuleks.
Seitsmes riigiduuma valitakse 18. septembril 2016.
Pooled 450 saadikust valitakse erakonnanimekirjade alusel ja pool ühemandaadilistes ringkondades. Erakondadele kehtib 5-protsendiline valimiskünnis.


description: Ameerika Ühendriikides New Mexico osariigis kuulati üle naine, kes pajatas uurijatele: ta otsis meelega mehi, kes kuritarvitaksid tema 10-aastast tütart. Nimelt tundis ta rünnakute pealvaatamisest naudingut.

title: Ameerika naine otsis mehi, kes vägistaks tema tütart

maintext:
35-aastase Michelle Martensi tütar tapeti eelmisel kuul tema sünnipäeval – tüdrukut oli vägistatud, pussitatud ja kägistatud; tema laip pandi lõpuks põlema. Kohaliku politseiülema sõnul oli juhtum kõige julmem kurjusest kantud tegu, mida ta eales näinud.
Martens rääkis nüüd uurijatele, et ta oli ise palganud kolm meest, kes tema tütart piinaksid. Ta tunnistas, et ei teinud seda raha pärast, vaid meelelahutuseks – et saaks pealt vaadata.
Martens sai seoses tütre surmaga ametliku süüdistuse.


description: Eile anti Pariisis ulatuslik terrorihäire, kuna levisid teated tulistamisest. Viimaste teadete kohaselt oli tegu valehäirega, vahendab The Local.

title: Pariisis suleti piirkond valehäire tõttu

maintext:
Pariisi politsei andis avaliku hoiatuse, paludes inimestel hoida eemale Les Halles`i piirkonnast.
Häire anti peale teateid tulistamisest Saint Leu Saint Gilles` kiriku lähistel, mis oli eile avatud seoses Prantsuse kultuurimälestiste päevaga.
Võimud saatsid hoiatuse ka terroriohu rakenduse kaudu, teatades inimestele, et piirkonnast tuleks eemale hoida ning et politseioperatsioon on käimas.
Piirkond suleti ning kohale saadeti eriüksuslased. Mõne tunni jooksul ilmnes, et tegu oli siiski valehäirega.
Peale hiljutisi rünnakuid on Prantsusmaa olnud kõrgendatud valmisolekus.


description: Maailma elanikest 92 protsenti hingavad igapäevaselt kehva kvaliteediga õhku, teatas Maailma Terviseorganisatsioon (WHO) täna.

title: WHO: valdav enamus maailma elanikest hingab iga päev kehva õhku

maintext:
Probleem on suurim linnades, kuid ka maapiirkondade õhukvaliteet on kehvem, kui paljud arvavad, ütlesid WHO eksperdid.
«ÜRO alla kuuluva WHO uued andmed annavad põhjust meile kõigile olla äärmiselt mures,» lausus WHO rahvatervise- ja keskkonnaameti juht Maria Neira.
Arenenud riikidega võrreldes on õhukvaliteet vaesemates riikides palju kehvem, kuid õhusaaste mõjutab sisuliselt kõiki maailma riike ja ühiskonnakihte, ütles Neira. «Tegemist on rahvatervise hädaolukorraga.»
Neira ärgitas valitsusi piirama autode arvu teedel, parandama jäätmekäitlust ning püüdlema toiduvalmistamise valdkonnas puhtamate kütteallikate poole.
Teisipäevane raport tugineb 3000 paigas üle maailma tehtud mõõtmistele. Andmeist tuvastati, et 92 protsenti maailma populatsioonist elab kohas, kus õhukvaliteet on WHO normist allpool, kirjutati dokumendis.
Andmed keskenduvad ohtlikele osakestele, mille diameeter on alla 2,5 mikromeetri ehk PM2.5.
PM2.5 kategooriasse kuuluvad toksiinid nagu sulfaat ja söemust, mis suudavad tungida sügavale kopsu ja kardiovaskulaarsesse süsteemi.
Standardist kehvemaks peetakse õhku, milles on kuupmeetri kohta PM2.5 osakesi aastas keskmiselt üle 10 mikrogrammi.
Osades piirkondades toetati satelliitandmeid kohapeal tehtud mõõdistustega, kuid suures osas arengumaailmast see ei õnnestunud, mistõttu pidi WHO kasutama ebatäpsemaid meetodeid.
Sellest hoolimata ütles Neira, et WHO-l pole niivõrd palju teavet õhusaastest kunagi varem olnud.
WHO hinnangul on välis- või siseruumide õhu kehva kvaliteediga seotud üle kuue miljoni inimese enneaegne surm. Ruumidest väljaspool oleva õhu kvaliteedist on rohkem andmeid ning sellega seostatakse ülemaailmselt üle kolme miljoni enneaegset surma.
Samas võib siseruumide õhu kvaliteet olla samaväärselt halva mõjuga, eriti arengumaades, kus toidutegemisel kasutatakse sagedasti kütteallikana sütt.
Pea 90 protsenti õhusaastega seostatud surmadest leiavad aset madala- ja keskmise sissetulekuga riikides, ütles WHO. Kõige rohkem mõjutab õhukvaliteet Kagu-Aasia ja Vaikse ookeani lääneosas asuvaid riike, nagu Hiina, Malaisia ja Vietnam, selgus andmeist.
WHO rahvatervise ja keskkonnaameti koordinaatori Carlos Dora sõnul pole mõned laialt kasutatud saastevastased strateegiad tõhusad.
Ta tõi näiteks Pekingis kasutatavad igapäevased õhukvaliteedi hoiatused. Linna elanikke see eriti ei aita, sest tõeline oht tõusetub kehva kvaliteediga õhu sissehingamisest pika aja jooksul, ütles ta.
Siseruumides püsimisine päeval, mil välisõhu kvaliteet on erakordselt halb, ei aita, lausus Dora. Lisaks ei näinud WHO veenvaid tõendeid, et näomaskid aitaksid õhu filteerimisele eriti kaasa, ütles ta.


description: Hiina riigimeedia teatas täna, et riigi põhjaosas hukkus ebaseadusliku söekaevanduse plahvatuses 18 kaevurit.

title: Põhja-Hiinas hukkus kaevanduse plahvatuses 18 inimest


description: USA vabariiklaste presidendikandidaat Donald Trump nimetas riigis ebaseaduslikult viibivaid inimesi Trooja hobusteks, kes sisenevad riiki eesmärgiga sellele kahju teha.

title: Trump: USA illegaalid on kahjulikud nagu Trooja hobused

maintext:
Paljud vabariiklased kiidavad tema käremeelse immigratsioonipoliitika heaks. Uuringutest selgus, et enamik erakonna liikmeid kiitis heaks detsembris tehtud Trumpi üleskutse keelata moslemitel sisenemine Ühendriikidesse.
Üleskutse sai palju kriitikat ning sestpeale on Trump hoidunud moslemite otsesest sihikulevõtmisest, kuid on võtnud sõna kahtlusaluste profileerimise poolt ning lubas keelata immigrantide ja reisijate USA-sse saabumise riikidest, mida peetakse ohtlikeks, näiteks Süüriast.
Kandidaat on korduvalt hoiatanud Süüria põgenikest tulenevate ohtude eest ning toob oma väite toetamiseks äärmusrühmituse Islamiriik (IS) võitlejad, kes imbusid Euroopasse põgenikevoo varjus. Trumpi hinnangul ei kontrolli USA immigratsiooniametnikud uute saabujate tausta piisavalt.
«Tahame olla kindlad, et võtame riiki sisse ainult inimesi, kes armastavad meie riiki,» lausus Trump eile.
«On selge fakt, et meie praegune immigratsioonisüsteem ei tee tõelisi püüdlusi riiki siseneda soovivate inimeste vaadete kindlakstegemiseks. Meil pole aimugi, kes need inimesed on ja mida nad mõtlevad,» arvas Trump.
Telekanali CBS ja päevalehe New York Timesi tellitud hiljutisest uuringust selgus, et immigratsioon on valijate jaoks prioriteetide järjekorras alles neljas, mistõttu pole selge, mis mõju avaldab Trumpi üleskutse inimestele, kes pole veel otsustanud, kelle poolt nad hääletavad.
Samas on nimistus teisel kohal riiklik julgeolek ja terrorismivastane võitlus. Valimispäevani ehk 8. novembrini on aega alla 50 päeva ning Trump üritab hägustada piiri immigratsiooni ning riikliku julgeoleku ja terrorismivastase võitluse vahel.


description: USA kaitseministeerium lükkas kolmapäeval tagasi Venemaa väited nagu oleks Süürias pihta saanud humanitaarkonvoi lähedal lennanud USA ründedroon.

title: Pentagon lükkas tagasi info droonist Süüria humanitaarkonvoi lähedal

maintext:
"Ükski meie mehitatud või mehitamata lennuk ei viibinud Aleppo ümbruses, kui õhurünnak aset leidis," kinnitas Pentagoni eestkõneleja kapten Jeff Davis.
Venemaa teatas varem päeval, et esmaspäevase rünnaku ajal ÜRO abikonvoile Süürias oli samas piirkonnas õhus USA ründedroon Predator.
"19. septembri õhtul liikus selles piirkonnas 3600 meetri kõrgusel kiirusel 200 kilomeetrit tunnis rahvusvahelise koalitsiooni ründedroon," ütles Vene kaitseministeeriumi pressiesindaja kindralmajor Igor Konašenkov. Droon lahkus tema sõnul piirkonnast pool tundi pärast rünnakut.
ÜRO teatel tabas esmaspäevaõhtune rünnak Orum al-Kubra linna suundunud abikonvoid. Konvoi 31-st veoautost purunes vähemalt 18. Punase Risti teatel hukkus vähemalt 20 inimest, kelle seas oli üks Punase Risti töötaja.
USA ametnikud ütlesid teisipäeval, et kaks Vene ründelennukit Su-24 lendasid rünnaku ajal üle piirkonna. Venemaa on eitanud, et abikonvoid võisid tabada Vene või Süüria sõjalennukite raketid.
"Vene ja Süüria õhujõud ei sooritanud ühtegi õhulööki ÜRO abikonvoile, mis liikus Aleppo edelaosas," kinnitas Konašenkov.
Vene välisminister Sergei Lavrov ütles, et rünnak ÜRO abikonvoile Aleppo lähedal oli provokatsioon ja Venemaa nõuab selle asjaolude põhjalikku uurimist.
"19. septembril leidis taas aset üks vastuvõetamatu provokatsioon, ma pean silmas humanitaarabikonvoi pommitamist Aleppo lähedal... Me nõuame humanitaarkonvoi rünnaku äärmiselt põhjalikku ja erapooletut uurimist," ütles Lavrov ÜRO Julgeolekunõukogu istungil.
Ta rõhutas, et Venemaa on juba avaldanud kogu info, mis tal rünnaku kohta on.


description: Juulis Indias arstitudengite poolt kolmanda korruse rõdult alla visatud koer saab jälle kõndida, vahendab Times of India.

title: Arstitudengid viskasid naljaviluks kolmandalt korruselt koera alla

maintext:
Juulis sotsiaalmeediasse postitatud video India arstitudengitest, kes naljaviluks ühelt kolmanda korruse rõdult mõnekuuse koera alla viskavad, tekitas laialdast vastukaja, mis ühendas nii kohalikud loomaarmastaja ja neid mittesallivad inimesed.
Peale video nägemist koera otsima läinud aktivistid leidsid eest hingevaakuva looma, kes veterinaari juurde toimetati. Neljakuusel emasel koeral, kes sai nimeks Bhadra, oli kaks luumurdu ja ta ei saanud kõndida.
Nüüd kaheksakuuseks saanud Bhadra jalg vabastati lahasest ja ta saab oma uues Lõuna-Indias asuvas kodus terrassil vabalt linde taga ajada.
Juhtunu on Indias tekitanud avaliku debati kohtusüsteemi üle, mis on loomapiinamise suhtes ükskõikne.
Kaks arstitudengit, kes koera enda lõbustamiseks rõdult alla viskasid, said kohtu poolt karistada vaid selle suure melu tõttu. Mõlemale mehele määrati umbes 2700 euro suurune trahv.


description: Ameerika manner sai maailma esimeseks regiooniks, mis on täielikult vabanenud leetriviirusest.

title: Ameerika kuulutati leetritevabaks

maintext:
Tänu kümnenditepikkusele aktiivsele leetritevastasele vaktsineerimisele, said Põhja- ja Lõuna- Ameerika regioonid täna ametlikult täielikult leetritevabaks ning haiguse leviku võimalus on kõrvaldatud, teatasid Maailma Terviseorganisatsiooni (WHO) ametnikud.
«Ameerikate regioon on tõend, et riiklike vaktsineerimisprogrammidega on võimalik leetrite levik peatada,» sõnas WHO direktor Margaret Chan.
Leetrid on leetriviiruse põhjustatud lümfotroopne lööbega kulgev väga nakkav nakkushaigus inimestel. Leetriviirus levib inimeselt inimesele hingatava õhu kaudu või nakatunu nina- ja suueritistega kokku puutudes. Leetriviirus siseneb ülemiste hingamisteede kaudu ja liigub lähedal paiknevatesse lümfisõlmedesse.


description: Filipiinide vastuoluline president Rodrigo Duterte võrdles täna oma verist narkovastast kampaaniat sellega, kuidas Hitler hävitas natsi-Saksamaal juute, öeldes, et ta likvideeriks heameelega kolm miljonit uimastisõltlast.

title: Filipiinide liider: tapaksin hea meelega narkosõltlasi, nagu Hitler tappis juute

maintext:
«Hitler tappis kolm miljonit juuti, siin (Filipiinidel) on kolm miljonit narkosõltlast. Ma tapaksin nad heameelega,» ütles Duterte, saabudes pärast Vietnami külastamist Filipiinide lõunaossa Davaosse.
Filipiinide presidendi narkovastase kampaania käigus on tapetud üle 3000 inimese.


description: USA teatas, et peab Venemaad vastutavaks Süürias Aleppo linna lähedal abikonvoid tabanud rünnakus. Valge Maja nimetas toimunut üüratuks humanitaarseks tragöödiaks.

title: USA: Süürias nähti enne abikonvoi ründamist taevas kaht Vene ründelennukit

maintext:
Ameerika Ühendriikide ametivõimud kinnitasid Briti rahvusringhäälingule BBC, et rünnaku sooritasid kaks Vene sõjalennukit.
Venemaa lükkas kõik süüdistused tagasi ning väitis, et intsident sai alguse maapealsetest sündmustest, mitte õhurünnakust.
«Kraatreid pole ja masinate välisilmes pole näha selliseid kahjustusi, mis tekiksid õhust visatud pommi plahvatusest,» ütles Vene kaitseministeerium avalduses. Riigi välisministeeriumi pressiesindaja ütles, et USA valitsusel pole süüdistuse kinnitamiseks tõendeid ning rõhutas veel kord, et Venemaal pole juhtunuga mingit seost.
Anonüümseks jääda soovinud USA ametnikud kinnitasid BBC-le, et konvoi kohal nähti täpselt rünnaku toimumise hetkel taevas kaht Vene ründelennukit SU-24. Ka oli õhulöök allikate väitel liiga keeruline, et sellega oleks hakkama saanud Süüria armee.
Rünnakus hävis 31 veoautost 18 ning surma sai ligi 20 tsiviilisikut.


description: ÜRO teatas kolmapäeval, et on valmis Süürias humanitaarkonvoidega viivitamatult jätkama.

title: ÜRO on valmis Süürias humanitaarkonvoidega jätkama

maintext:
"Ettevalmistused nende konvoidega jätkamiseks on tehtud ja me oleme valmis toimetama viivitamatult abi sissepiiratud ja raskesti ligipääsetavatesse piirkondadesse," kinnitati ÜRO humanitaarabiameti (OCHA) ametlikus teadaandes.
OCHA peatas teisipäeval öise õhurünnaku järel abikonvoile ajutiselt kõik humanitaarabisaadetised Süürias.
Esmaspäevase õhulöögi korraldaja osas pole endiselt selgust. Venelased süüdistavad ameeriklasi ja USA omakorda Venemaad.
USA kaitseministeerium lükkas kolmapäeval tagasi Venemaa väited nagu oleks Süürias pihta saanud humanitaarkonvoi lähedal lennanud USA ründedroon.
"Ükski meie mehitatud või mehitamata lennuk ei viibinud Aleppo ümbruses, kui õhurünnak aset leidis," kinnitas Pentagoni eestkõneleja kapten Jeff Davis.
Venemaa teatas varem päeval, et esmaspäevase rünnaku ajal ÜRO abikonvoile Süürias oli samas piirkonnas õhus USA ründedroon Predator.
"19. septembri õhtul liikus selles piirkonnas 3600 meetri kõrgusel kiirusel 200 kilomeetrit tunnis rahvusvahelise koalitsiooni ründedroon," ütles Vene kaitseministeeriumi pressiesindaja kindralmajor Igor Konašenkov. Droon lahkus tema sõnul piirkonnast pool tundi pärast rünnakut.
ÜRO teatel tabas esmaspäevaõhtune rünnak Orum al-Kubra linna suundunud abikonvoid. Konvoi 31-st veoautost purunes vähemalt 18. Süüria Punase Poolkuu teatel hukkus vähemalt 20 inimest, kelle seas oli üks organisatsiooni töötaja.
USA ametnikud ütlesid teisipäeval, et kaks Vene ründelennukit Su-24 lendasid rünnaku ajal üle piirkonna. Venemaa on eitanud, et abikonvoid võisid tabada Vene või Süüria sõjalennukite raketid.
"Vene ja Süüria õhujõud ei sooritanud ühtegi õhulööki ÜRO abikonvoile, mis liikus Aleppo edelaosas," kinnitas Konašenkov.
Vene välisminister Sergei Lavrov ütles, et rünnak ÜRO abikonvoile Aleppo lähedal oli provokatsioon ja Venemaa nõuab selle asjaolude põhjalikku uurimist.


description: Poola arheoloogid avaldasid rohkem kui pool sajandit vana natside «ajakapsli», mis oli täidetud piltide, müntide, ajalehtede ja raamatutega.

title: Poolast leiti natside salakamber


description: Eile Austria pealinnas Viinis peksmise ohvriks langenud mosleminaise pere kinnitusel oli tegemist islamivaenuliku rünnakuga.

title: Viinis peksti mosleminaist

maintext:
Türgikeelse ajakirja Haber Journal teatel oli 51-aastane naine, kes kandis pearätti, teel tööle, kui teda rünnati hommikul kella kuue paiku kohaliku aja järgi Van-der-Nüll-Gasse´i tänaval selja tagant.
Austria kodanikust naise sõnul lõi mees teda mitu korda vastu pead ning jätkas peksmist ka siis, kui ta maas lebas. Naise sõnul üritas ta end kaitsta ning mehe nägu kriimustada, kuid mees hammustas teda sõrmest. Kui naine hakkas karjuma, jooksis mees minema
Kahtlusalust pole tabatud. Ühe pealtnägija sõnul oli mees vanuses 20-30 eluaastat ning kandis beeži jopet. Teadaolevalt ei öelnud mees rünnaku ajal midagi ning naise tütre väitel olevat tema rünnaku ohvriks langenud ema tundnud mehe hingeõhus alkoholilõhna.
Politsei kinnitusel uurivad nad rünnakut, kuid selle motiivi on nende sõnul veel vara öelda.


description: Ametivõimud avastasid Belgias Brugge linnas külmutusautost 16 põgenikku, kes olid vähemalt neli tundi viibinud kahekraadise temperatuuri juures, edastas Belgia rahvusringhääling RTBF (Radio Télévision Belge Francophone).

title: Belgia politsei avastas külmutusautost 16 põgenikku

maintext:
Liikluspolitsei avastas hommikul kella 7 paiku külmutusautosse varjunud 16 inimest. Kümme põgenikku oli pärit Iraanist ja kuus Süüriast, neist kolm olid alaealised. Põgenike seas oli ka üks rase naisterahvas, kirjutas RTBFi portaal.
Teelised olid peidetud külmutusautosse külmutatud pagaritoodete ja jogurtilasti vahele, autos oli temperatuur umbes pluss kaks kraadi, teatasid Lääne-Flandrias asuva Brugge linna alla kuuluva Zeebrugge sadamaküla ametivõimud.
Auto oli teele asunud neli või viis tundi varem Prantsusmaalt. Seest uksi avada ei saanud. «Õnneks avati uksed Zeebrugges ja inimesed vabastati. Kui oleks jätkunud plaanitud teekond Suurbritanniasse, ei oleks kõik inimesed pruukinud ellu jääda,» ütles kohalik inimkaubandusvolinik Frank Demeester.


description: Guamil hukkus elamupõlengus viis last, ütlesid ametnikud täna.

title: Guamil hukkus elamupõlengus viis last


description: Laupäeval toimunud riigiduuma valimised Venemaal ei möödunud hääletussedelitega manipuleerimiseta, selgub Raadio Vaba Euroopa videost.

title: hääletussedelitega sahkerdamised Vene riigiduuma valimistel -

maintext: Rikkumisi ja otseseid valimistulemuste võltsimisi oli küll seekordsetel duumavalimistel vähem kui 2011. aastal, kuid ausateks on neid siiski raske nimetada. Sotsiaalmeedias levinud videotes on näha, kuidas valimiskomisjonide liikmed viskavad mitmel pool Venemaal valimiskastidesse pakkide kaupa täidetud sedeleid. Venemaa liberaalne ärileht Vedomosti nimetas valimisi poolausateks.


description: Täna avaldatud rahvusvahelise uurimismeeskonna raport 2014. aastal Ida-Ukraina kohal alla tulistatud lennukist on kallutatud ja poliitiliselt motiveeritud, teatas Moskva.

title: Moskva kritiseeris teravalt MH17 raportit

maintext:
Hollandi juhitud rahvusvaheline uurimismeeskond teatas täna, et lennukit tabanud BUK-rakett tulistati välja separatistide kontrolli all olnud Ida-Ukraina põllult. Rakett toodi piirkonda Venemaalt ning toimetati hiljem sinna tagasi, lisasid uurijad.
«Venemaa on pettunud, et Boeingi katastroofi puudutavat juurdlust ümbritsev olukord ei muutu,» ütles Vene välisministeeriumi Maria Zahharova. «Lõppjäreldused kinnitavad, et juurdlus on kallutatud ja poliitiliselt motiveeritud.»
Venemaa radarite andmed näitavad kindlalt, et raketti, mis oletatavasti Malaisia reisilennuki lend MH17 Ida-Ukraina kohal alla tõi, ei tulistatud Donbassi separatistide alalt, ütles Kremli pressiesindaja Dmitri Peskov enne raporti avaldamist.
«Selle juhtumi puhul on tähtis teha järeldusi värskeima avaldatud informatsiooni põhjal, ning esmased andmed radaritelt, mis tuvastavad iga õhuobjekti, mis võib startida või olla võitlejate kontrollitava territooriumi kohal õhuruumis,» lausus Peskov.
«Andmed on kindlad ega maini mingit raketti. Kui mingi rakett oli, võidi see tulistada üksnes mõnelt teiselt territooriumilt. Ma ei ütle, missugune territoorium see täpselt olla võis. See on spetsialistide töö,» ütles Peskov ja lisas, et see ei ole hüpotees, vaid esmasel radariinfol põhinevad kindlad andmed.
«Venemaa nõuab selle tragöödia erapooletut ja igakülgset uurimist,» rõhutas ta ja lisas, et Venemaa edastas kõik andmed, mis riigil juhtunust on.
«Me oleme alati kahetsusega öelnud, et mitte iga riik ei ole niisugust kogust informatsiooni edasi andnud; teatud riigid ei ole oma radariandmeid veel esitanud,» sõnas Peskov.


description: USA-s, San Fransiscost lõunas puhkenud metsatulekahjud on sundinud sadu inimesi jätma oma kodud, sest kiirelt leviv tuli on enda alla haaranud juba üle tuhande hektarise ala, vahendab AFP.

title: Califonia metsapõlengud sunnivad tuhandeid evakueeruma

maintext:
Trumpi vara kahanes ühe aastaga 800 miljoni dollari võrra
Väljaande Forbes teatel ütles USA vabariiklastest presidendikandidaat Donald Trump kunagi, et osa tema seksapiilsusest on see, et ta on väga rikas, kuid võrreldes aastataguse ajaga, olevat ta nüüd vaesem.


description: Iraanis tappis sõdur kolm sõjaväelast ning seejärel iseenda, teatas uudisteagentuur ILNA täna.

title: Iraanis tappis sõdur ennast ja kolm kaaslast


description: Türgi teatas täna, et kohtu käsul viibib praegu vahi all 32 000 kahtlusalust, kellele pannakse süüks seotust USAs elava türgi jutlustaja Fetullah Güleni liikumisega. Türgi hinnangul olid just gülenistid juulis läbikukkunud riigipöördekatse taha.

title: Türgis viibib juulikuise putšikatsega seoses vahi all 32 000 isikut

maintext:
Riigi justiitsminister Bekir Bozdag sõnas telekanalile NTV, et putšikatse tõttu on uurimise all olnud 70 000 isikut, kellest 32 000 on jätkuvalt vahi all.
«See protsess jätkub,» ütles Bozdag. Tegemist on märkmisväärse kahtlusaluste arvu tõusuga, sest valitsuse varasemate andmete järgi oli vahistatuid 10 000.
Bozdagi teatel pole tegu lõpliku arvuga, sest see võib vahistamiste ja kahtlustustest vabastamise tõttu veel muutuda.


description: USA suurlinna New Yorgi politsei otsib taga kaht meest, kes komistasid nädalavahetusel ühe lõhkemata pommi otsa, varastasid seda varjanud koti ja jätsid seadeldise tänavale edasi vedelema, vahendab Reuters.

title: USAs varastasid mehed pommi ümbritsenud koti ja jätsid seadme tänavale vedelema

maintext:
New Yorgis kiirkeetjast ehitatud pommi plahvatuses sai viga 29 inimest, teine samasugune lõhkekeha leiti mõne tänava kauguselt. Turvakaamerate salvestiste vaatamisel avastasid uurijad, et koti avastasid tänaval kõndinud kaks meest, kes seadeldise kotist välja võtsid ja seejärel kotiga jalga lasid.
Õnneliku juhuse tõttu kiirkeedupotist ehitatud pomm, mis jäeti lihtsalt tänavale vedelema ei plahvatanud. Miks mehed leitud imelikust seadmest kedagi ei teavitanud, on politseile ebaselge.
Videole jäädvustatud mehi otsitakse politsei kinnitusel taga kui tunnistajaid, mitte kahtlusaluseid. «Nad nägid lihtsalt välja kui kaks tavalist meest, kes mööda Manhattanit kõnnivad. Siiski soovime me nendega ilmselgelt rääkida,» sõnas New Yorgi politsei esindaja Robert Boyce.
«Nad näisid oma leiu üle uskumatult õnnelikud ja kõndisid sellega lihtsalt minema,» lisas Boyce.


description: Põhja-Prantsusmaal Calais' linna sadamasse viival kiirtel jäi auto alla 14-aastane Afganistanist pärit poiss, kes üritas ronida Suurbritannia poole suundunud veoki peale.

title: Prantsusmaal hukkus veoautole ronida üritanud poiss

maintext:
Tunnistajate sõnul proovis poiss ronida reede hommikul sadama läheduses kiiruse alla võtnud veoauto katusele. Laps kaotas aga haarde ja libises masina pealt alla, misjärel sõitis talle otsa teine auto. Viimase juht ei jäänud pidama.
Heategevuslike organisatsioonide andmeil oli see tänavu kolmeteistkümnes migrantide surmajuhtum Calais' sadama lähedal ning kolmas lapsest ohver. Esimese info järgi oli surmasaanud poisil Suurbritannias elav vend ja ta oleks saanud sinna minna ka seaduslikult – ent bürokraatia liikus nii aeglaselt, et meeleheitel afgaan otsustas auto peale ronida.
«Üritame neid veenda mitte riskima, kuid see jutt on kurtidele kõrvadele,» jutustas lähedalasuva migrandilaagri vabatahtlik Jess Egan, kes tundis ka poissi. «Nad on nii meeleheitel, et minna oma eluga edasi; et saada kokku oma peredega, kes on kõigest 48 kilomeetrit eemal.»
Ligi pool aastat laagris elanud poisile meeldinud Egani sõnul jalgpall, muusika kuulamine ja sõpradega ajaveetmine. «Rääkisime temaga tihti sellest, kui väga ta tahaks olla Suurbritannias, käia koolis ja minna eluga edasi,» ütles vabatahtlik. «Aga ta oli siin laagris kohutavates tingimustes lõksus.»
Poisi nime pole avalikustatud, sest tema vanemaid Afganistanis ei ole veel surmast teavitatud. Uuringute järgi elab Calais' põgenikelaagrites praegu rohkem kui 900 alaealist ilma saatjata varjupaigataotlejat.


description: Süürias Aleppo linna lähistel eile hilisõhtul toimunud õhulöögis kliinikule sai surma neli meedikut ja ühe medõe seisund on kriitiline, teatas täna kliinikut haldav abiorganisatsioon.

title: Süürias Aleppo lähistel hukkus õhulöögis kliinikule neli meedikut

maintext:
Süüria meditsiinilisi abiorganisatsioone koondava liidu teatel sai surma neli kiirabimeeskonna liiget. Rünnaku eel oli kliinikusse saabunud kaks kiirabi, mis pidid viima patsiente eriravile, teatas liit.
Khan Tumani külas asuv kliinik hävis täielikult ning kardetakse, et rusude all on veel surnukehi, lisas organisatsioon.


description: Saksamaa endist luureagenti Werner Maussi süüdistatakse finantspettuses, mille tõttu ta pidi kohtu ette astuma.

title: Saksa "James Bondi" süüdistatakse finantspettuses

maintext:
Saksa ja Briti meedia teatel süüdistatakse Saksa «James Bondi» 15 miljoni euro varjamises maailma erinevates paikades asuvates maksuparadiisides.
76-aastase Maussi sõnul ei ole ta midagi valesti teinud ega raha peitnud, vaid tegemist on Saksa luureagentuuri kontodega, millel olevad summad olid mõeldud erioperatsioonide tarbeks.
Maussi olevat näiteks takistanud Itaalia maffial mõrvamast paavst Benedictus XVI ja vabastanud pantvange Colombia mässuliste käest. Lisaks olevat ta teinud kahjutuks umbes 100 suuremat või väiksemat kuritegelikku grupeeringut.
Saksa prokuröride andmetel peitis Mauss suuri summaid välismaa maksuparadiisides, kaasa arvatud Bahamal ning samas oli tegemist maksudest kõrvale hiilimisega.
Tumesinises parkas eile Bochumi kohtusse saabunud eksluuraja üritas istungi ajal oma nägu varjata kapuutsiga.
Advokaat Reiner Hamm teatas, et ta ei saa oma kliendile korralikku kaitset pakkuda, kuna Mauss on seni seotud konfidentsiaalsus- ja vaikimislepingutega, mis sõlmiti ta luureagendikarjääri ajal ja mis kehtivad seni.
Saksa meedia teatel on Maussil üle 30 erineva varjunime ning Bochumi kohtus arutatakse juhtumeid, milles ta kandis Werner Maussi, Dieter Kochi, Claus Möllneri ja Richard Nelsoni nime.
Kui ta finantskuritegudes süüdi mõistetakse, võib teda ees oodata kuni kümme aastat vangistust.


description: Angela Merkeli Kristlike Demokraatide liiget Bettina Kudlat süüdistatakse põgenikekriisist rääkides natsiterminoloogia kasutamises, vahendab The Local.

title: Merkeli partei esindajat süüdistatakse natsiterminoloogia kasutamises

maintext:
Saksa Bundestagi esindaja Bettina Kudla on kustutanud nädalavahetusel tehtud Twitteri postituse, milles kirjutas: «Merkel eitab seda, [Peter] Tauber unistab sellest. Umvolkung Saksamaal on juba alanud. On vaja tegutseda!».
Terminit Umvolkung kasutasid natsid tähistamaks rahvastiku etnilist muutmist. See tähendas keele ja kultuuri unustatud sakslaste ühiskonda tagasi assimileerimist ning kasutati ka natside okupeeritud riikides elavate sakslaste taas-saksastamise kohta.
Mõistet on kasutanud paremäärmuslased viitamaks hirmule immigrantide domineerimise üle Saksamaa etnilises koosseisus ja kultuuris.
Augustis säutsus Kudla: «Saksa parlamendihoonel on kiri «saksa rahvale». Kodakondsuse omamise ja rahva hulka kuulumise vahel on erinevus».
Konservatiivsete liiduparteide esindajal Volker Kauderil oli Kudla suunal öelda karmi kriitikat, kuid ta sõnas, et koheseid meetmeid ei järgne.
«Proua Kudla sõnade valik oli täiesti vastuvõetamatu,» ütles Kauder, «kuid me võtame asja sammhaaval. Hetkel ei ole põhjust teda partei nimekirjast välja arvata.»
Ta lisas, et Kudla omaalgatuslik postituse kustutamine oli oluline märk sellest, et ta on endasuunalise kriitika omaks võtnud.